title: Neuvoston päätös, annettu 8 päivänä heinäkuuta 2014, Euroopan elin- ja työolojen kehittämissäätiön johtokunnan varsinaisten jäsenten ja varajäsenten nimittämisestä Unkarin osalta

text:
               16.7.2014

               FI

               Euroopan unionin virallinen lehti

               L 209/54

         NEUVOSTON PÄÄTÖS,
   annettu 8 päivänä heinäkuuta 2014,
   Euroopan elin- ja työolojen kehittämissäätiön johtokunnan varsinaisten jäsenten ja varajäsenten nimittämisestä Unkarin osalta

      (2014/462/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan elin- ja työolojen kehittämissäätiön luomisesta 26 päivänä toukokuuta 1975 annetun neuvoston asetuksen (ETY) N:o 1365/75 (1) ja erityisesti sen 6 artiklan,
   ottaa huomioon jäsenvaltioiden hallitusten sekä työnantaja- ja työntekijäjärjestöjen neuvostolle esittämät ehdokasluettelot,
   sekä katsoo seuraavaa:

               (1)

               Neuvosto nimitti 2 päivänä joulukuuta 2013 antamillaan päätöksillä (2) Euroopan elin- ja työolojen kehittämissäätiön johtokunnan varsinaiset jäsenet ja varajäsenet toimikaudeksi, joka alkaa 1 päivänä joulukuuta 2013 ja päättyy 30 päivänä marraskuuta 2016, lukuun ottamatta eräitä jäseniä.

               (2)

               Unkarin hallitus on esittänyt ehdokkaat kahteen avoinna olevaan paikkaan,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraavat henkilöt Euroopan elin- ja työolojen kehittämissäätiön johtokunnan varsinaiseksi jäseneksi ja varajäseneksi 30 päivänä marraskuuta 2016 päättyväksi toimikaudeksi:
   I   HALLITUSTEN EDUSTAJAT

               Maa

               Varsinainen jäsen

               Varajäsen

               Unkari

               Katalin KISSNÉ BENCZE

               Mariann GÉHER

         2 artikla
   Neuvosto nimittää myöhemmin ne varsinaiset jäsenet ja varajäsenet, joita ei ole vielä nimetty.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 8 päivänä heinäkuuta 2014.

            Neuvoston puolesta

            Puheenjohtaja

         P. C. PADOAN

      (1)  EYVL L 139, 30.5.1975, s. 1.

      (2)  EUVL C 358, 7.12.2013, s. 5.


Avis juridique important

|

31997D0383

97/383/EHTY: Euroopan parlamentin päätös, tehty 10 päivänä huhtikuuta 1997, vastuuvapauden myöntämisestä komissiolle EHTY:n hallinnosta varainhoitovuoden 1995 osalta

Virallinen lehti nro L 162 , 19/06/1997 s. 0039 - 0043

EUROOPAN PARLAMENTIN PÄÄTÖS,tehty 10 päivänä huhtikuuta 1997,vastuuvapauden myöntämisestä komissiolle EHTY:n hallinnosta varainhoitovuoden 1995 osalta (97/383/EHTY) EUROOPAN PARLAMENTTI, joka- ottaa huomioon seuraavassa esitettävät EHTY:n tilinpäätökseen 31 päivänä joulukuuta 1995 (1) sisältyvät luvut, tilintarkastustuomioistuimen 28 päivänä kesäkuuta 1996 päivätyn kertomuksen, jossa vahvistetaan, että tilinpäätös antaa oikean kuvan Euroopan hiili- ja teräsyhteisön taloudellisesta tilanteesta 31 päivänä joulukuuta 1995, sekä EHTY:n toiminnan tuloksen 31 päivänä joulukuuta 1995 päättyneeltä varainhoitovuodelta;1. Myöntää komissiolle vastuuvapauden EHTY:n hallinnosta varainhoitovuoden 1995 osalta seuraavassa esitettyjen lukujen perusteella, jotka liittyvät varainhoitovuoden 1995 hallinnollisen talousarvion toteuttamiseen;2. Kehottaa puhemiestään välittämään tämän päätöksen ja parlamentin huomiot sisältävän päätöslauselman komissiolle, neuvostolle, tilintarkastustuomioistuimelle sekä EHTY:n neuvoa-antavalle komitealle ja huolehtimaan niiden julkaisemisesta Euroopan yhteisöjen virallisessa lehdessä (L-sarja).EHTY:n tase 31. joulukuuta 1995 (summat ilmaistu ecuina) >TAULUKON PAIKKA>>TAULUKON PAIKKA>31. joulukuuta 1995 päättyvän varainhoitovuoden tuloslaskelma (summat ilmaistu ecuina) >TAULUKON PAIKKA>>TAULUKON PAIKKA>EHTY:n toiminnallisen talousarvion toteuttaminen (summat ilmaistu ecuina) >TAULUKON PAIKKA>>TAULUKON PAIKKA>PääsihteeriJulian PRIESTLEYPuhemiesJosé María GIL-ROBLES (1) EYVL N:o C 251, 29.8.1996, s. 3 ja 29.PÄÄTÖSLAUSELMAtilintarkastustuomioistuimen kertomuksesta Euroopan hiili- ja teräsyhteisön tilinpäätöksestä 31 päivältä joulukuuta 1995 ja tilintarkastustuomioistuimen EHTY:n tilinpitoa ja varainhoitoa koskevasta kertomuksesta EUROOPAN PARLAMENTTI, joka- ottaa huomioon EHTY:n taloutta varainhoitovuoden 1995 osalta koskevan komission kertomuksen ja erityisesti EHTY:n taseen ja tuloslaskelman 31 päivältä joulukuuta 1995 (1),- ottaa huomioon tilintarkastustuomioistuimen kertomuksen EHTY:n tilinpäätöksestä 31 päivältä joulukuuta 1995 (2) ja kertomuksen Euroopan hiili- ja teräsyhteisön tilinpidosta ja varainhoidosta (C4-0094/97) (3),- ottaa huomioon talousarvion valvontavaliokunnan mietinnön (A4-0071/97),A. ottaa huomioon, että tilintarkastustuomioistuin on todennut, että EHTY:n tilinpäätös 31 päivältä joulukuuta 1995 antaa oikean kuvan EHTY:n toiminnan tuloksesta 31 päivänä joulukuuta 1995 päättyneeltä varainhoitovuodelta,B. ottaa huomioon, että tilintarkastustuomioistuin on antanut myönteisen tarkastuslausuman EHTY:n tilien luotettavuudesta sekä tilien perustana olevien toimien laillisuudesta ja asianmukaisuudesta,C. ottaa huomioon, että EHTY:n perustamissopimuksen voimassaolo päättyy vuonna 2002 ja että järjestelyt joidenkin EHTY:n toimintojen siirtämisestä EY:n alaisuuteen on jo aloitettu;Tilinpäätös 1. Toteaa, että komissio noudattaa edelleen järkevää riskienhallinnan strategiaa EHTY:n lainansaajien jakauman osalta, ja korostaa, että tämä varovainen asenne on tulevaisuudessa entistä tärkeämpi, kun EHTY:n perustamissopimuksen voimassaoloajan umpeutuminen lähenee;Lainanantotoiminta 2. Toteaa kannattavansa komission toimenpiteitä Eurotunnelille myönnetyn lainoituksen jäljellä olevan osuuden hallinnoimiseksi ja mahdollisiin tappioihin varautumiseksi; pyytää komissiota tiedottamaan parlamentille niistä tuloksista, joihin Eurotunnelin osakkeenomistajien tulevassa kokouksessa päädytään velkarakenteen muuttamista koskevan suunnitelman osalta, ja erityisesti tehtyjen päätösten vaikutuksista EHTY:n talouteen sekä mahdollisesta tulevasta roolista Eurotunnelin johdossa;3. Ilmaisee huolensa sen vakavan virheen johdosta, jonka komissio teki myöntäessään tanskalaiselle Ison-Beltin hankkeelle EHTY:n rahoitusta kaksinkertaisen määrän kuin mitä säännöissä sallittiin; toteaa kuitenkin, että tästä virheestä ei ole koitunut mitään suoria menetyksiä veronmaksajille; hyväksyy komission tekemän ehdotuksen, jonka mukaan ylimääräinen lainoitus olisi perittävä takaisin niinä lainojen uudistamiselle määrättyinä määräaikoina, jotka on jo määrätty vuoden 1997 osalta;4. Varoittaa komissiota siitä, että tällainen virhe ei saa enää toistua Ison-Beltin hankkeen rahoituksessa Tanskan ja Ruotsin välisen Öresundin yhteyden osalta;5. Ilmaisee huolensa niiden tilintarkastustuomioistuimen tekemien alustavien havaintojen johdosta, joiden perusteella näyttää siltä, että työpaikkojen luomiseksi myönnettävien korkotukien ehtojen noudattamisessa on paljon puutteita; pyytää komissiota huolehtimaan kaikkien säännönvastaisesti maksettujen tukien takaisinsaannista ja tilintarkastustuomioistuinta selvittämään selkeämmin tämän ongelman laajuuden;6. Pyytää komissiota tarkistamaan korkotukien maksamista koskevat säännöt ja yleisesti yleislainoihin liittyvien seurantajärjestelyjen ja kertomusten laatimista koskevien järjestelyjen tehokkuuden.(1) EYVL N:o C 251, 29.8.1996, s. 3.(2) EYVL N:o C 251, 29.8.1996, s. 29.(3) EYVL N:o C 377, 13.12.1996.


Avis juridique important

|

31998D0732

Komission päätös, tehty 15 päivänä joulukuuta 1998, Euroopan atomienergiayhteisön (Euratom) ja Kanadan ydintutkimusyhteistyötä koskevan sopimuksen tekemisestä (tiedoksiannettu numerolla K(1998) 4244)

Virallinen lehti nro L 346 , 22/12/1998 s. 0064 - 0064

KOMISSION PÄÄTÖS,tehty 15 päivänä joulukuuta 1998,Euroopan atomienergiayhteisön (Euratom) ja Kanadan ydintutkimusyhteistyötä koskevan sopimuksen tekemisestä (tiedoksiannettu numerolla K(1998) 4244) (98/732/Euratom) EUROOPAN YHTEISÖJEN KOMISSIO, jokaottaa huomioon Euroopan atomienergiayhteisön perustamissopimuksen ja erityisesti sen 101 artiklan 2 alakohdan,ottaa huomioon neuvoston antaman hyväksynnän,sekä katsoo, ettäEuroopan atomienergiayhteisön (Euratom) ja Kanadan ydintutkimusyhteistyötä koskeva sopimus pitäisi hyväksyä,ON PÄÄTTÄNYT SEURAAVAA:1 artikla Hyväksytään Euroopan atomienergiayhteisön puolesta Euroopan atomienergiayhteisön (Euratom) ja Kanadan ydintutkimusyhteistyötä koskeva sopimus.Sopimusteksti on tämän päätöksen liitteenä (1).2 artikla Komission puheenjohtaja antaa yhteisön osalta sopimuksen 12 artiklassa tarkoitetun ilmoituksen.3 artikla Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.Tehty Brysselissä 15 päivänä joulukuuta 1998.Komission puolestaLeon BRITTANVarapuheenjohtaja(1) Ks. tämän virallisen lehden sivu 65


title: Komission päätös, annettu 1 päivänä lokakuuta 2015, kolmannelle maalle annettavasta ilmoituksesta, jonka mukaan se mahdollisesti todetaan laittoman, ilmoittamattoman ja sääntelemättömän kalastuksen torjuntaa koskevaan yhteistyöhön osallistumattomaksi kolmanneksi maaksi

text:
               2.10.2015

               FI

               Euroopan unionin virallinen lehti

               C 324/17

         KOMISSION PÄÄTÖS,
   annettu 1 päivänä lokakuuta 2015,
   kolmannelle maalle annettavasta ilmoituksesta, jonka mukaan se mahdollisesti todetaan laittoman, ilmoittamattoman ja sääntelemättömän kalastuksen torjuntaa koskevaan yhteistyöhön osallistumattomaksi kolmanneksi maaksi
   (2015/C 324/10)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon laittoman, ilmoittamattoman ja sääntelemättömän kalastuksen ehkäisemistä, estämistä ja poistamista koskevasta yhteisön järjestelmästä, asetusten (ETY) N:o 2847/93, (EY) N:o 1936/2001 ja (EY) N:o 601/2004 muuttamisesta sekä asetusten (EY) N:o 1093/94 ja (EY) N:o 1447/1999 kumoamisesta 29 päivänä syyskuuta 2008 annetun neuvoston asetuksen (EY) N:o 1005/2008 (1) ja erityisesti sen 32 artiklan,
   sekä katsoo seuraavaa:
   1.   JOHDANTO

               (1)

               Asetuksessa (EY) N:o 1005/2008, jäljempänä ’LIS-asetus’, luodaan laittoman, ilmoittamattoman ja sääntelemättömän kalastuksen (LIS-kalastuksen) ehkäisemistä, estämistä ja poistamista koskeva unionin järjestelmä.

               (2)

               LIS-asetuksen VI luvussa säädetään menettelystä yhteistyöhön osallistumattomien kolmansien maiden yksilöimiseksi, toimenpiteistä kyseisiin maihin nähden, kyseisiä maita koskevan luettelon laatimisesta, luettelosta poistamisesta, luettelon julkisuudesta sekä kiireellisistä toimenpiteistä.

               (3)

               LIS-asetuksen 32 artiklan mukaisesti komission tehtävänä on ilmoittaa kolmansille maille mahdollisuudesta, että ne todetaan yhteistyöhön osallistumattomiksi maiksi. Tällainen ilmoitus on luonteeltaan alustava. Ilmoituksen on perustuttava LIS-asetuksen 31 artiklassa säädettyihin arviointiperusteisiin. Komission olisi toteutettava asianomaisiin kolmansiin maihin nähden myös kaikki LIS-asetuksen 32 artiklassa säädetyt toimenpiteet. Komission on liitettävä ilmoitukseen erityisesti tiedot tällaisen toteamisen perusteena olevista olennaisista tosiseikoista ja huomioista sekä kyseisten maiden mahdollisuudesta vastata ja esittää todisteita toteamisen kiistämiseksi tai, tapauksen mukaan, tilanteen parantamiseksi laaditusta toimintasuunnitelmasta ja tilanteen korjaamiseksi toteutetuista toimenpiteistä. Komission on annettava asianomaisille kolmansille maille riittävästi aikaa vastata ilmoitukseen sekä kohtuullinen aika tilanteen korjaamiseen.

               (4)

               LIS-asetuksen 31 artiklan mukaan komission tehtävänä on yksilöidä ne kolmannet maat, joiden se ei katso osallistuvan LIS-kalastuksen torjuntaa koskevaan yhteistyöhön. Kolmas maa olisi todettava yhteistyöhön osallistumattomaksi, jos se laiminlyö sille lippu-, satama-, rannikko- tai markkinavaltiona kansainvälisen oikeuden mukaan kuuluvat LIS-kalastuksen ehkäisemistä, estämistä ja poistamista koskevat velvoitteet.

               (5)

               Yhteistyöhön osallistumattomaksi kolmanneksi maaksi toteamisen olisi perustuttava kaikkien LIS-asetuksen 31 artiklan 2 kohdassa säädettyjen tietojen tarkasteluun.

               (6)

               LIS-asetuksen 33 artiklan mukaisesti neuvoston tehtävänä on laatia luettelo yhteistyöhön osallistumattomista kolmansista maista. Kyseisiin maihin sovelletaan muun muassa LIS-asetuksen 38 artiklassa säädettyjä toimenpiteitä.

               (7)

               Käsitteitä ”lippuvaltion vastuu” ja ”rannikkovaltion vastuu” on koko ajan lujitettu kansainvälisessä kalastuslainsäädännössä ja niillä tarkoitetaan tällä hetkellä ”asianmukaista huolellisuutta” koskevaa kyseisen valtion velvoitetta pyrkiä kaikin mahdollisin tavoin tekemään parhaansa LIS-kalastuksen estämiseksi, mukaan lukien velvoitetta hyväksyä tarvittavat hallinnolliset ja täytäntöönpanotoimenpiteet, joilla varmistetaan, että kyseisen valtion lipun alla purjehtivat kalastusalukset tai sen kansalaiset taikka sen vesillä toimivat kalastusalukset eivät osallistu toimiin, jotka rikkovat sovellettavia meren elollisten luonnonvarojen säilyttämis- ja hoitotoimenpiteitä, ja rikkomistapauksessa velvoitetta tehdä yhteistyötä muiden valtioiden kanssa ja kuulla niitä, jotta asiaa voidaan tutkia ja tarvittaessa määrätä sellaisia seuraamuksia, jotka ovat riittäviä ehkäisemään rikkomisia jatkossa sekä estämään rikkojia saamasta laittomasta toiminnastaan hyötyä.

               (8)

               LIS-asetuksen 20 artiklan 1 kohdan mukaan kolmansien lippuvaltioiden varmentamat saalistodistukset hyväksytään sillä edellytyksellä, että maat ilmoittavat komissiolle järjestelyistään niiden lakien ja asetusten sekä säilyttämis- ja hoitotoimenpiteiden soveltamiseksi, valvomiseksi ja täytäntöönpanemiseksi, joita kyseisten kolmansien maiden kalastusalusten on noudatettava.

               (9)

               LIS-asetuksen 20 artiklan 4 kohdan mukaan komissio tekee hallinnollista yhteistyötä kolmansien maiden kanssa aloilla, jotka liittyvät kyseisen asetuksen täytäntöönpanoon.

         2.   MENETTELY TAIWANIN KALASTUSYHTEISÖN SUHTEEN

               (10)

               Komissio hyväksyi 28 päivänä tammikuuta 2010 Taiwanin kalastusyhteisön (2), jäljempänä ’Taiwan’ lippuvaltiona (3) LIS-asetuksen 20 artiklan mukaisesti tekemän ilmoituksen.

               (11)

               LIS-asetuksen 20 artiklan 4 kohdassa tarkoitetun hallinnollisen yhteistyön puitteissa komissio teki Euroopan kalastuksenvalvontaviraston tuella 20–24 päivänä helmikuuta 2012 Taiwaniin arviointikäynnin, josta laadittiin paikan päällä tehtyä tarkastusta koskeva pöytäkirja.

               (12)

               Arviointikäynnillä pyrittiin tarkistamaan tiedot, jotka liittyivät Taiwanin järjestelyihin niiden lakien ja asetusten sekä säilyttämis- ja hoitotoimenpiteiden soveltamista, valvontaa ja täytäntöönpanoa varten, joita sen kalastusalusten on noudatettava, sekä toimenpiteisiin, joita Taiwan on toteuttanut täyttääkseen LIS-kalastuksen torjuntaan liittyvät velvoitteensa sekä unionin saalistodistusjärjestelmän täytäntöönpanoon liittyvät tehtävänsä.

               (13)

               Taiwan toimitti 8 päivänä maaliskuuta 2012 lisätietoja ja 19 päivänä maaliskuuta 2012 raporttia koskevia huomautuksia.

               (14)

               Taiwan toimitti 2 päivänä heinäkuuta 2012 lisätietoja (kalastustuotteiden tuonti/vientitilastoja Taiwaniin/Taiwanista, jaoteltuna kalastustuotteiden ja alkuperämaan/määrämaan mukaan vuodesta 2010 vuoden 2012 ensimmäiseen vuosineljännekseen asti).

               (15)

               Komissio teki 17–19 päivänä heinäkuuta 2012 Taiwaniin uuden tarkastuskäynnin Taiwanin ensimmäisen tarkastuskäynnin jälkeen toteuttamien toimien seurantaa varten.

               (16)

               Taiwanin ja komission välillä pidettiin 14 päivänä joulukuuta 2012 tekninen kokous, jossa esiteltiin alustava suunnitelma Taiwanin kansallisesta toimintasuunnitelmasta LIS-kalastuksen ehkäisemiseksi, estämiseksi ja poistamiseksi.

               (17)

               Kyseisen kokouksen jälkeen komissio toimitti 21 päivänä joulukuuta 2012 yksityiskohtaisen ja viimeistellyn katsauksen unionin täytäntöönpanemista valvontaa, jäljitettävyyttä, kalastuksenhoitopolitiikkoja ja LIS-politiikkaa koskevista unionin säännöistä.

               (18)

               Taiwan esitti 27 päivänä helmikuuta 2013 luonnoksen kansallisesta toimintasuunnitelmasta.

               (19)

               Taiwan toimitti 29 päivänä maaliskuuta 2013 lopullisen version kansallisesta LIS-toimintasuunnitelmasta sekä jäljennöksen Taiwanin ja EU:n LIS-kalastuksen torjumista koskevan yhteistyön puitteissa laaditusta Taiwanin LIS-kalastuksen torjumista koskevasta työsuunnitelmasta.

               (20)

               Taiwanin toteuttamien toimien seurantaa koskeva tekninen kokous komission ja Taiwanin välillä pidettiin 27 päivänä helmikuuta 2014, ja sen päätelmät lähetettiin 12 päivänä maaliskuuta 2014 Taiwanille.

               (21)

               Komissio lähetti yksityiskohtaisen katsauksen havainnoistaan sekä huomautuksensa kansallista LIS-toimintasuunnitelmaa koskeviin Taiwanin tekemiin tai suunnittelemiin toimiin 20 päivänä elokuuta 2014.

               (22)

               Taiwan toimitti 23 päivänä lokakuuta 2014 päivitetyn version Taiwanin edistymisestä LIS-kalastuksen torjumista koskevassa yhteistyössä.

               (23)

               Taiwanin toteuttamien toimien seurantaa koskeva videokokous komission ja Taiwanin välillä pidettiin 24 päivänä lokakuuta 2014, ja komissio lähetti sen päätelmät Taiwanille 31 päivänä lokakuuta 2014.

               (24)

               Taiwan toimitti kalastuskapasiteetin hallintoa koskevan kansallisen toimintasuunnitelman 28 päivänä lokakuuta 2014.

               (25)

               Taiwan lähetti 17 päivänä joulukuuta 2014 yksityiskohtaisen suunnitelman sähköisen kalastuspäiväkirjan kattavuudesta sekä luonnoksen saaliin purkamisilmoituksia koskevasta järjestelmästä.

               (26)

               Taiwanin toteuttamien toimien seurantaa koskeva videokokous komission ja Taiwanin välillä pidettiin 18 päivänä joulukuuta 2014.

               (27)

               Komissio lähetti 19 päivänä tammikuuta 2015 esimerkkejä julkaistuista unionin tarkastusohjelmista sekä analyysin Taiwanin viranomaisten varmentamissa saalistodistuksissa havaituista puutteista.

               (28)

               Taiwan toimitti 11 päivänä helmikuuta 2015 kirjallisia huomautuksia Taiwanin viranomaisten varmentamissa saalistodistuksissa havaituista puutteista tehtyyn analyysiin.

               (29)

               Komissio lähetti virkamatkapyynnön Taiwaniin sekä virkamatkaan, saalistodistusjärjestelmään ja LIS-kalastusta käsitteleviin kalastuksenhoitopolitiikkoihin liittyviä tietoja 27 päivänä helmikuuta 2015, 13 päivänä maaliskuuta 2015 ja 18 päivänä maaliskuuta 2015.

               (30)

               Taiwan toimitti 17 ja 19 päivänä maaliskuuta 2015 kirjallisia huomautuksia, jotka liittyivät saalistodistusjärjestelmään, vakaviin rikkomisiin, saaliin purkamisilmoituksiin ja kalastusalan kauppayhtiöissä tehtyihin tarkastuksiin.

               (31)

               Komissio teki Taiwanin toteuttamien toimien seurantaa koskevan virkamatkan Taiwaniin 24 päivänä maaliskuuta 2015.

               (32)

               Taiwan toimitti 7 päivänä huhtikuuta 2015, 14 päivänä toukokuuta 2015 ja 4 päivänä elokuuta 2015 kirjallisia huomautuksia, jotka liittyivät alueellisten kalastuksenhoitojärjestöjen vahvistamien sääntöjen noudattamista koskeviin tietoihin, Taiwanin lipun alla purjehtiviin kalastusaluksiin sekä saalistodistusjärjestelmään. Komissio toimitti 10 päivänä elokuuta 2015 kirjallisia selvityksiä saalistodistusjärjestelmän täytäntöönpanosta.

               (33)

               Taiwan esitti 16 päivänä huhtikuuta 2015 kirjallisia huomautuksia LIS-kalastuksen torjumista koskeviin suunnitelmiinsa.

               (34)

               Tarkastuskäynnin loppuraportti lähetettiin Taiwaniin 27 päivänä toukokuuta 2015. Komissio totesi tarkastuskäynnin aikana, että vuonna 2012 havaittujen kriittisten puutteiden osalta edistystä oli tapahtunut vain vähän tai ei lainkaan. Lisäksi LIS-kalastuksen torjuntaa koskeva työsuunnitelma ei ole selkeä ja se ulottuu vuoteen 2017 asti.

               (35)

               Taiwan antoi 29 päivänä kesäkuuta 2015 kirjallisia huomautuksia raporttiin. Huomautukset eivät sisältäneet mitään sitoumusta havaittujen puutteiden ratkaisemiseksi kohtuullisessa ajassa.

               (36)

               On huomattava, että Taiwan ei poliittisen asemansa vuoksi kuulu Yhdistyneisiin Kansakuntiin (YK). Tältä osin Taiwan ei ole allekirjoittanut tai ratifioinut kalastusalan kansainvälisiä sopimuksia, kuten Yhdistyneiden Kansakuntien merioikeusyleissopimusta (UNCLOS), Yhdistyneiden kansakuntien kalakantasopimusta (UNFSA), YK:n elintarvike- ja maatalousjärjestön FAO:n sopimusta kansainvälisten suojelu- ja hoitotoimenpiteiden noudattamisen edistämisestä aavalla merellä toimivien kalastusalusten osalta (FAO-sopimus). Taiwan on kuitenkin allekirjoittanut aavaa merta koskevan vuoden 1958 Geneven yleissopimuksen (4) ja aluemerta ja lisävyöhykettä koskevan vuoden 1958 yleissopimuksen (5) silloin, kun sen viranomaiset muodostivat osan YK:sta. Arvioidakseen, miten Taiwan on noudattanut kansainvälisiä velvoitteitaan lippu-, satama-, rannikko- tai markkinavaltiona, komissio katsoi aiheelliseksi käyttää niiden sopimusten lisäksi, joissa Taiwan on osapuolena, YK:n merioikeusyleissopimusta ensisijaisena sovellettavana kansainvälisenä oikeudellisen kehyksenä. Kyseisillä määräyksillä kodifioidaan tapaoikeuden aikaisempia sääntöjä, ja niissä toistetaan lähes sanatarkasti joitakin aavaa merta koskevan yleissopimuksen sekä aluemerta ja lisävyöhykettä koskevan yleissopimuksen sanamuotoja. Lisäksi on huomattava, että lippuvaltioiden velvoite täyttää muun muassa alustensa LIS-kalastusta koskevia asianmukaiseen huolellisuuteen liittyviä velvoitteitaan, on osa kansainvälistä tapaoikeutta.

               (37)

               Taiwan on sinievätonnikalan suojelukomission (CCSBT), Eteläisen Tyynenmeren alueellisen kalastuksenhoitojärjestön (SPRFMO) ja Pohjoisen Tyynenmeren kalastuskomission (NPFC) sopimuspuoli ja Keski- ja Länsi-Tyynenmeren kalastuskomission (WCPFC), Amerikan trooppisten tonnikalojen suojelukomission (IATTC) ja kansainvälisen Atlantin tonnikalojen suojelukomission (ICCAT) yhteistyötä tekevä muu kuin sopimuspuoli. Taiwan on lisäksi Intian valtameren tonnikalatoimikunnan (IOTC) asiantuntijavieras.

               (38)

               Arvioidakseen, miten Taiwan on täyttänyt johdanto-osan 36 kappaleessa tarkoitetuissa kansainvälisissä sopimuksissa määrätyt sekä kyseisessä kappaleessa tarkoitetussa alueellisessa kalastuksenhoitojärjestössä vahvistetut kansainväliset velvoitteensa lippu-, satama-, rannikko- tai markkinavaltiona, komissio hankki ja analysoi kaikki kyseistä arviointia varten tarpeellisiksi katsomansa tiedot. Taiwanin kalastuksenhoidon kannalta tärkein nykyinen kansallinen oikeudellinen kehys on kalastuslaki (julkaistu marraskuussa 1929 ja viimeksi muutettu marraskuussa 2012) sekä joukko ministeritason sopimuksia. Taiwanin viranomaiset ovat myöntäneet, että kalastusalan oikeudellista kehystä on tarpeen tarkistaa ja että uusi väline on tarpeen kehittää.

               (39)

               Komissio on lisäksi käyttänyt asianomaisten alueellisten kalastuksenhoitojärjestöjen julkaisemasta aineistosta saatavilla olevia tietoja sekä julkisesti saatavilla olevia tietoja.

         3.   TAIWANIN TOTEAMINEN MAHDOLLISESTI YHTEISTYÖHÖN OSALLISTUMATTOMAKSI KOLMANNEKSI MAAKSI

               (40)

               Komissio analysoi LIS-asetuksen 31 artiklan 3 kohdan mukaisesti Taiwanin velvoitteita lippu-, satama-, rannikko- tai markkinavaltiona. Tarkastelua varten komissio otti huomioon LIS-asetuksen 31 artiklan 4–7 kohdassa luetellut arviointiperusteet.

         3.1   LIS-alusten ja LIS-kauppavirtojen ja niiden osalta toteutettujen toimenpiteiden toistuvuus (LIS-asetuksen 31 artiklan 4 kohta)

               (41)

               Komissio totesi paikan päällä suoritetuilta tarkastuskäynneiltä saatujen tietojen ja julkisesti saatavilla olevien tietojen perusteella, että ainakin 22 alusta on ollut osallisina LIS-toiminnassa kaudella 2010–2015.

               (42)

               Yksi Taiwanin lipun alla purjehtiva kalastusalus (Yu Fong 168) mainitaan edelleen WCPFC:n LIS-kalastusta harjoittavien alusten luettelossa kalastamisesta vuonna 2009 Marshallinsaarten talousvyöhykkeellä luvatta ja säilyttämis- ja hoitotoimenpiteiden vastaisesti (6). Taiwan on selittänyt, että alus ei ole ollut sen hallinnassa vuodesta 2009 ja että virkamiesten ainoa mahdollisuus on määrätä seuraamus siitä, että alus on rikkonut satamaan paluuta koskevaa sääntöä. Taiwan ilmoitti, että se on määrännyt tällaisia seuraamuksia toistuvasti, mutta ei antanut lisätietoja. Tältä osin on huomattava, että kalastuslain mukaan tällaisesta rikkomisesta määrätään 3 400–8 500 euron suuruinen sakko.

               (43)

               Saatujen todisteiden perusteella yksi Taiwanin lipun alla purjehtiva kalastusalus pidätettiin Marshallinsaarilla vuonna 2015 laittomasta kalastuksesta ja kalastuksentarkkailijoiden häiritsemisestä (7). Taiwanin viranomaiset eivät ole tähän mennessä määränneet kalastusalukselle ja kyseisen aluksen kalastustoiminnassa mukana oleville Taiwanin kansalaisille seuraamuksia. Taiwanin viranomaiset ovat toteuttaneet ainoastaan yhden toimen eli jatkaneet tapauksen tutkimista ja ilmoittaneet komissiolle, että ne ovat siirtäneet tapauksen Marshallinsaarten tuomioistuinten käsiteltäväksi.

               (44)

               Intian valtameren tonnikalatoimikunta on raportoinut kahdenkymmenen Taiwanin lipun alla purjehtivan aluksen rikkoneen Intian valtameren rannikkovaltioiden säilyttämis- ja hoitotoimenpiteitä vuosina 2013 ja 2014. Kyseiset alukset ovat: kalastaneet merkitsemättömien pyydysten kanssa, aluksella ei ole ollut alkuperäisiä asiakirjoja tai kalastukseen liittyvä asiakirja-aineisto on puuttunut, kalastaneet vanhentunein kalastuslisenssein, ilman viimeisimmän vieraillun sataman selvitystä, ilman lippuvaltion kalastuslisenssiä, ilman aluksella toimivaa VMS-järjestelmää tai viallisen VMS-järjestelmän kanssa, ovat harjoittaneet haiden eväpyyntiä ja laitonta merellä tapahtuvaa jälleenlaivausta sekä jättäneet jälleenlaivauksia raportoimatta.

               (45)

               Komissio toimitti nämä tiedot Taiwanille ja pyysi Taiwanin viranomaisia tutkimaan tapauksia. Taiwanin kalastusvirasto väitti, että niiden alustavan tutkimuksen mukaan kaikille aluksille on asianmukaisesti annettu lupa toimia rannikkovaltioiden vesillä eikä VMS-raportointia tai voimassa olevia kalastuslisenssejä koskevia ongelmia ollut. Taiwanin viranomaiset eivät kuitenkaan ole selittäneet olivatko ne tietoisia näistä rannikkovaltioita koskevista ongelmista ja aikoivatko ne toimia yhteistyössä asianomaisten rannikkovaltioiden kanssa kyseisten alusten toimintaa, niiden päälliköitä, päällystöä ja miehistöä koskevissa asioissa.

               (46)

               Johdanto-osan 42, 43 ja 44 kappaleessa olevien tietojen osalta komissio katsoo, että Taiwan on jättänyt täyttämättä lippuvaltiovelvoitteitaan estää laivastoaan harjoittamasta laitonta, ilmoittamatonta ja sääntelemätöntä LIS-kalastustoimintaa. Tässä yhteydessä muistutetaan, että YK:n merioikeusyleissopimuksen 94 artiklan 2 kohdan b alakohdan mukaisesti lippuvaltion on käytettävä sisäisen lainsäädäntönsä mukaista lainkäyttövaltaa jokaiseen lippunsa alla purjehtivaan alukseen, mukaan lukien sekä aluksen päällikön, muun päällystön että miehistön toimet (ks. vuoden 1958 aava merta koskeva Geneven yleissopimus (8)). Huomautettakoon, että lippuvaltioilla on velvoite toteuttaa tai tehdä muiden valtioiden kanssa yhteistyötä toteuttaakseen kansalaistensa suhteen kyseisiä toimenpiteitä, jos ne ovat tarpeen aavan meren elollisten luonnonvarojen säilyttämiseksi. Lisäksi lippuvaltiotoimintaa koskevien FAO:n vapaaehtoisten suuntaviivojen 31, 32, 33, 35 ja 38 kohdan (9) mukaan lippuvaltioiden on otettava käyttöön alustensa valvomiseen tarkoitettuja järjestelmiä sekä täytäntöönpanojärjestelmä, jonka avulla voidaan todeta sovellettavien lakien, asetusten ja kansainvälisten säilyttämis- ja hoitotoimenpiteiden rikkomiset, ryhtyä niiden osalta täytäntöönpanotoimiin sekä määrätä tehokkaita seuraamuksia.

               (47)

               Komissio tarkasteli lisäksi asetuksen 31 artiklan 4 kohdan b alakohdan mukaisesti toimenpiteitä, jotka Taiwan on toteuttanut LIS-kalastuksesta peräisin olevien kalastustuotteiden Taiwanin markkinoille pääsyn osalta.

               (48)

               Komissio analysoi Taiwanin merikalastukseen ja tuotujen, vietyjen tai kansainvälisesti kaupattujen tuotteiden seurantaan ja valvontaan liittyviä asiakirjoja ja muita tietoja. Tämän arvioinnin perusteella komissio katsoo, että Taiwan ei voi varmistaa, että sen satamiin ja jalostuslaitoksiin saapuvat kalastustuotteet eivät ole peräisin LIS-kalastuksesta. Taiwanin viranomaiset eivät pystyneet osoittamaan, että niillä on kaikki tarvittavat tiedot, joilla todistetaan, että unionin markkinoille suuntautuva tuonti ja jalostetut tuotteet ovat laillisia. Tärkeimmät komission arvioinnin perustana olleet seikat esitetään jäljempänä.

               (49)

               Vuosien 2012 ja 2015 tarkastuskäyntien aikana ilmeni, että Taiwanilta puuttui jäljitettävyysjärjestelmä, joka varmistaisi täydellisen läpinäkyvyyden kaikissa kalastusliiketoiminnan vaiheissa eli pyynti-, jälleenlaivaus-, purkamis-, kuljetus-, jalostus-, vienti- ja kaupanpitovaiheissa. Komissio vieraili vuonna 2012 toimijoiden ja välittäjien luona arvioimassa Taiwanin kalastusmarkkinoiden läpinäkyvyyttä ja jäljitettävyyttä. Tällöin havaittiin useita puutteita, jotka toimitettiin viranomaisten tietoon ilman myöhempää seurantaa.

               (50)

               Komissio totesi, että kauppayhtiöt eivät sisällytä kirjanpitojärjestelmiinsä kalastusliiketoimien jäljitettävyyttä koskevia tietoja ja että on epävarmaa vastaavatko viranomaisten järjestelmiin kirjatut tiedot yritysten kirjanpito- ja tuotantojärjestelmiin kirjattuja tietoja. Tämä vähentää jäljitettävyysketjun luotettavuutta yritystasolla. Lisäksi se antaa mahdollisuuden käyttää järjestelmää väärin siten, että kaupalliset toimijat voivat ilmoittaa saapuneiden kalojen määrän virheellisten saalistodistusten perusteella liian suurena ja harjoittaa rahanpesua tällaisten yliarvioitujen kalamäärien avulla. Lisäksi Taiwanin viranomaisten järjestelmiä tukevat sähköiset tietokannat ovat puutteellisia ja toimitusketjun keskeisiä asiakirjoja, kuten purkamisilmoituksia, sähköisiä kalastuspöytäkirjoja ja nimetyistä satamista saatuja tietoja ei edelleenkään kirjata täydellisinä tai ne puuttuvat. Tämä osoittaa koko jäljitettävyysjärjestelmän heikkouden.

               (51)

               Puutteellisen jäljitettävyysjärjestelmän aiheuttamaa riskiä lisäävät Taiwanin laivaston erityisolosuhteet. Taiwanilla on huomattava määrä pitkän matkan laivaston kalastusaluksia eli 468 vetoisuudeltaan yli 100 bruttotonnin (BT) alusta ja 1 200–1 400 bruttovetoisuudeltaan alle 100 bruttotonnin (BT) alusta. Lisäksi Taiwanin kansalaiset ovat investoineet 238:aan vieraan lipun alla purjehtivaan kalastusalukseen, joita ne käyttävät. Taiwanin lipun alla purjehtivat pitkän matkan laivaston kalastusalukset toimivat aavalla merellä ja rannikkovaltioiden vesillä, käyttävät tukikohtana kolmansien maiden satamia kalastusta sekä saaliin purkamista varten eivätkä useinkaan poikkea kotisatamissa. Kalastustuotteet lähetetään aavalla merellä tai rannikkovaltioiden vesillä sijaitsevilta pyyntialueilta jatkojalostusta varten Taiwaniin tai taiwanilaisilta kauppayhtiöiltä kolmansiin maihin. Taiwanin ja kolmansien maiden viranomaiset eivät toimi yhteistyössä ja Taiwanilla on huomattavia ongelmia seurata laivastonsa kokoa ja kapasiteettia. Tällainen tilanne antaa laitonta toimintaa harkitseville toimijoille ja kauppiaille mahdollisuuden toimia Taiwanista käsin ilman kiinnijäämisen riskiä. Riski siitä, että taiwanilaiset alukset toimivat vastoin sovellettavia säilyttämis- ja hoitosääntöjä ja että taiwanilaiset kauppayhtiöt kauppaavat tullaamatonta saalista jalostukseen, on edelleen korkea. Tämä lisää riskiä siitä, ettei voida taata etteivät taiwanilaista alkuperää olevat unionin markkinoille tarkoitetut kalatuotteet ole peräisin LIS-kalastuksesta.

               (52)

               Taiwan jättää noudattamatta YK:n merioikeusyleissopimuksen 94 artiklan vaatimuksia, jotka edellyttävät kalastuksen kattavaa ja tehokasta seurantaa, valvontaa ja tarkkailua, ja lippuvaltiotoimintaa koskevien FAO:n vapaaehtoisten suuntaviivojen 33 kohtaa, sekä kansainvälisen LIS-toimintasuunnitelman (IPOA-IUU (10)) 24 kohtaa, jossa määrätään laittoman, ilmoittamattoman ja sääntelemättömän kalastuksen estämisestä, vastustamisesta ja poistamisesta.

               (53)

               Taiwanin viranomaiset kehittävät parhaillaan jäljitettävyysjärjestelmiä seuratakseen ja valvoakseen tehokkaasti aluksistaan peräisin olevia kaloja ja niistä johdettuja, jalostusta ja edelleenvientiä varten Taiwanin satamiin saapuvia kalastustuotteita. Lisäksi viranomaiset ovat tänä vuonna ottaneet käyttöön kauppayhtiöiden tarkastusta koskevan strategiasuunnitelman. Suunnitelmaa ei ole kuitenkaan tähän mennessä pantu täytäntöön eikä kalastusta harjoittavien kauppayhtiöiden tarkastuksia ole koskaan suoritettu. Kalastusviraston tekemien tarkastusten puuttuminen osoittaa haluttomuutta varmistaa toimitusketjun läpinäkyvyys ja toteuttaa kansainvälisen LIS-toimintasuunnitelman 72–74 kohdassa tarkoitettuja toimenpiteitä sellaisia toimijoita vastaan, jotka ovat suoraan tai välillisesti tekemisissä LIS-kalastuksen kanssa.

               (54)

               YK:n elintarvike- ja maatalousjärjestön FAO:n toimintaohjeiden 11 kohdan 2 ja 3 alakohdassa todetaan, että kalan ja kalastustuotteiden kansainvälinen kauppa ei saisi vaarantaa kalastuksen kestävää kehitystä ja että sen olisi perustuttava läpinäkyviin toimenpiteisiin ja yksinkertaisiin ja helposti ymmärrettäviin lakeihin, asetuksiin ja hallinnollisiin määräyksiin. Lisäksi FAO:n toimintaohjeiden 11 kohdan 1 alakohdan 11 alakohdan mukaan jäsenvaltioiden olisi varmistettava, että kalan ja kalastustuotteiden kansainvälisessä ja kotimaisessa kaupassa noudatetaan kestäviä säilyttämis- ja hoitokäytäntöjä parantamalla kaupan pidettävien kalojen ja kalastustuotteiden alkuperän tunnistamista. Kansainvälisessä LIS-toimintasuunnitelmassa annetaan ohjeita kansainvälisesti sovituista markkinatoimenpiteistä (65–76 kohta), jotka tukevat LIS-kalastuksesta saadun kalan ja kalatuotteiden kaupan vähentämistä tai poistamista. Komission tarkkailemat jäljitettävyysjärjestelmät (ks. johdanto-osan 48–53 kappale) osoittavat selvästi, että Taiwan on jättänyt toteuttamatta toimia, jotka parantaisivat markkinoiden läpinäkyvyyttä ja estäisivät riskiä siitä, että LIS-tuotteita kaupataan Taiwanin tai Taiwaniin sijoittautuneiden kauppayhtiöiden kautta.

               (55)

               Vuoden 2015 tarkastuskäynnin valmistelun yhteydessä Euroopan kalastuksenvalvontavirasto (EFCA) analysoi muutamia satoja unionin rajoilla esitettyjä, Taiwanista peräisin olevia lähetyksiä koskevia saalistodistuksia. Taiwanin kalastusviranomaiset olivat varmentaneet kyseiset saalistodistukset Taiwanin toimijoiden toimittamien tietojen perusteella. Edellä kuvattujen tietojentallennusjärjestelmiin liittyvien ongelmien vaikutukset näkyvät jäljempänä lueteltuina säännönvastaisuuksina (ks. johdanto-osan 56 ja 57 kappale).

               (56)

               Taiwanin lipun alla purjehtivien alusten pyytämien tuotteiden analyysistä ilmeni seuraavia epäjohdonmukaisuuksia: saalistodistusten tietoja oli muutettu tai niitä puuttui, epäjohdonmukaisuuksia saaliita ja päällikköilmoituksia, kalastuspäiväkirjaa, ICCAT:in tilastoasiakirjoja, delfiinien suojeluilmoituksia, jälleenlaivausta, saaliin purkamista ja jalostusta koskevissa tiedoissa ja päivämäärissä, ei pääsyä Tyynenmeren alueella toimivien alusten aluspäiväjärjestelmän tosiasiallisia pyyntiponnistuksia koskeviin tietoihin, rannikkovaltioiden antamien lisenssien rekisteröinti puuttuu, epäjohdonmukaisuuksia kalastus- ja rahtialusten tietojen osalta, esimerkiksi alukset ovat vaihtaneet nimiään tai ne puuttuvat hygienian osalta hyväksyttyjä laitoksia koskevasta unionin luettelosta, käsittämättömiä kaupan järjestelyjä (kalat pyydetään Atlantin ja/tai Intian valtamerellä, kuljetetaan Aasiaan ja jalostetaan ja viedään unioniin) sekä puutteellisuuksia jalostusilmoituksia ja asianomaisia tuotantomääriä koskevissa tiedoissa.

               (57)

               Komissio toimitti Taiwanin viranomaisille yksityiskohtaiset tiedot Euroopan kalastuksenvalvontaviraston tekemän analyysin tuloksista. Viranomaiset tutkivat asiaa ja toimittivat jalostusilmoituksissa tyydyttävät vastaukset tuotantomääristä. Viranomaiset ovat ottaneet kyseiset asiat täysimääräisesti huomioon ja myöntäneet, että niiden sisäiset säännöt on saatettava ajan tasalle ongelmien ratkaisemiseksi. Lisäksi ne ovat ilmoittaneet haluavansa tehdä yhteistyötä komission kanssa toimintamenettelyjensä korjaamiseksi.

               (58)

               Johdanto-osan 56 kappaleessa kuvatun tilanteen riskinä on, että Taiwanin jalostetut kalastustuotteet tai Taiwanista peräisin oleva kalaraaka-aine tulevat suoraan LIS-kalastukseen liittyvistä saaliista. Lisäksi johdanto-osan 56 kappaleessa tarkoitettujen selvästi osoitettavien virheellisyyksien olemassaolo kertoo siitä, että Taiwan ei ole toiminut yhteistyössä muiden valtioiden ja alueellisten kalastuksenhoitojärjestöjen kanssa toteuttaakseen asianmukaisia markkinatoimenpiteitä kansallisen LIS-toimintasuunnitelman 68–72 kohdan mukaisesti.

               (59)

               Johdanto-osan 56 kappaleessa kuvatut tiedot osoittavat, että Taiwanissa jalostetut tai sen kautta kaupatut tuotteet heikentävät YK:n elintarvike- ja maatalousjärjestön FAO:n toimintaohjeiden 11 artiklassa tarkoitettuja, kestävää pyynnin jälkeistä jalostusta koskevia sääntöjä, ja tuovat esiin sen, että Taiwan on jättänyt antamatta sääntöjä, joilla varmistetaan riittävä yhteistyö niiden kolmansien maiden kanssa, joissa sen alukset kalastavat ja purkavat saaliitaan, sekä jättänyt panematta täytäntöön toimenpiteitä, joilla varmistetaan tuotteiden läpinäkyvyys ja jäljitettävyys kansainvälisen LIS-toimintasuunnitelman 67–69 ja 71–72 kohdan mukaisesti, jotta kalan ja kalatuotteiden jäljittäminen olisi mahdollista.

               (60)

               Päätöksen tässä jaksossa selitetty tilanne, kaikki komission kokoamat tietoelementit ja kyseisen maan antamat ilmoitukset huomioon ottaen voidaan LIS-asetuksen 31 artiklan 3 kohdan ja 31 artiklan 4 kohdan a ja b alakohdan nojalla todeta, että Taiwan on laiminlyönyt sille lippu-, satama-, rannikko tai markkinavaltiona kansainvälisen oikeuden mukaan LIS-aluksiin ja sen lipun alla purjehtivien kalastusalusten tai sen kansalaisten harjoittamaan LIS-kalastukseen kuuluvat tehtävät LIS-kalastuksesta peräisin olevien kalastustuotteiden pääsyn estämiseksi sen markkinoille.

         3.2   Yhteistyön ja täytäntöönpanon laiminlyönti (LIS-asetuksen 31 artiklan 5 kohta)

               (61)

               Komissio arvioi 31 artiklan 5 kohdan a alakohdan nojalla yhteistyötään Taiwanin kanssa ja selvitti oliko yhteistyö ollut tehokasta kysymyksiin vastaamisen, palautteen antamisen ja LIS-kalastuksen ja siihen liittyvän toiminnan tutkinnan osalta.

               (62)

               Komissio pyysi vuoden 2012 tarkastuskäynnin jälkeen Taiwania tekemään yhteistyötä useissa sellaisissa kalastuksenhoitoon liittyvissä asioissa, joihin oli kiireellisesti puututtava. Kyse oli seuraavista asioista: kalastuksenhoidon oikeudellisen ja hallinnollisen kehyksen saattaminen ajan tasalle sekä tarkistetun kalastuslain ja LIS-menettelysääntöjen (kansallinen LIS-toimintasuunnitelma) hyväksyminen, jotta kalastuksenhoitoa koskevan kansainvälisen ja alueellisen lainsäädännön ja sitomattomien suositusten saattaminen osaksi kansallista lainsäädäntöä varmistetaan. Komissio pyysi Taiwania kehittämään yhdenmukaisen ja varoittavan seuraamusjärjestelmän, jonka tukena on rikkomis- ja seuraamusrekisteri. Komissio ehdotti, että parannetaan seuranta-, valvonta- ja tarkkailujärjestelmää (MCS-järjestelmä) koskevaa kehystä, jolla varmistetaan aavalla merellä ja kolmansien maiden vesillä toimivien Taiwanin laivastojen valvonta ja kalastuspäiväkirjojen kehitystyö, saalisilmoitus- ja purkamisilmoitusjärjestelmät, nimetyt satamat sekä tarkastusohjelma kalastustoimien, jälleenlaivauksen ja saaliin purkamisen valvomiseksi. Unionin markkinoille tarkoitetun viennin saalistodistusten varmentamisen ja jäljitettävyysjärjestelmän läpinäkyvyyttä ja tehokkuutta olisi myös parannettava.

               (63)

               Taiwan vastasi vuonna 2013 esittämällä LIS-kalastusta koskevan kansallisen toimintasuunnitelman ja vuonna 2014 kalastuskapasiteettia koskevan kansallisen toimintasuunnitelman. Komission ja Taiwanin viranomaiset kävivät kyseisistä asiakirjoista aktiivista kirjeenvaihtoa ja pitivät video- ja muita kokouksia.

               (64)

               Komission analyysistä kävi LIS-kalastusta koskevan kansallisen toimintasuunnitelman osalta ilmi, että vaikka suunnitelmaan sisältyvät asiat ovat periaatteessa oikeita, suunnitelman toteutusaikataulu on kohtuuttoman pitkä, sillä se sisältää toimia vuoteen 2020 saakka. Kun otetaan huomioon yli 30 maassa toimivan Taiwanin laivaston koko ja se seikka, että Taiwanin kalastusalukset ovat kalanjalostuslaitosten ja säilyketehtaiden kannalta tärkeitä raaka-aineen toimittajia, Taiwanin on tärkeää panna nopeasti täytäntöön MCS-järjestelmää, tarkkailijoita, purkamista ja jälleenlaivausta koskevat toimensa ja käsitellä kalastuslainsäädännössään vakaviin rikkomisiin ja kansalaisten valvontaan liittyviä asioita tehokkaasti.

               (65)

               Kalastuskapasiteettia koskevan kansallisen toimintasuunnitelman osalta komission analyysi osoitti, että suunnitelma ei varmista yhteyttä Taiwanin valvontakapasiteetin ja pitkän matkan kalastusalusten määrän välillä. Taiwanin ehdottamat toimenpiteet laivastonsa seuraamiseksi (eli kalastuspäiväkirjat, sähköiset kalastuspäiväkirjat, purkamisilmoitus- ja saalisilmoitusjärjestelmät, nimetyt satamat, saaliiden purkamisen tarkastus ja valvonta, jälleenlaivaukset, alusten lastaus ja tarkastus, kansallinen tarkastus- ja/tai tarkkailijasuunnitelma sekä jäljitettävyys) eivät ole kattavia, sillä toimenpiteet kattavat pitkän matkan laivaston osittain, niitä toteutetaan osittain tai ne ovat vasta suunnitteilla eikä niitä ole kehitelty eteenpäin. Lisäksi tällä politiikalla ei ole määrällisiä hoitotavoitteita, pyyntiponnistustasoja ei osoiteta, kiintiöt, lisenssit tai luvat kalastaa kolmansissa maissa puuttuvat, alueellisissa kalastuksenhoitojärjestöissä olevien alusten lukumäärä, kalakantoja koskevat arvioinnit ja tavoitteet tai tieteellinen neuvonta puuttuvat. Alusten lukumäärän, lisenssien lukumäärän, saaliin määrän ja tuotannonalan valvontaan ja seurantaan käytettävissä olevien taloudellisten ja inhimillisten resurssien määrän välillä olevaa yhteyttä ei analysoida. Poliittisten tavoitteiden saavuttamista koskevat vertailuarvot tai menetelmät tällaisten vertailuarvojen laatimiseksi puuttuvat. Esitetyt tulevat toimet ovat epämääräisiä eikä asiakirjoissa ole viitteitä siitä, miten ja milloin viranomaiset aikovat panna politiikan täytäntöön.

               (66)

               Komissio esitti kaudella 2012–2015 yksityiskohtaisia huomautuksia useista Taiwanin suunnitelmista LIS-kalastuksen torjumiseksi ja toisti yhteistyön ja korjaavien toimien tarpeen. Kiistämättä komission havaintoja Taiwan on toistuvasti väittänyt, että sen on tarpeen pohtia toimia ja että se tarvitsee täytäntöönpanoa varten lisäaikaa.

               (67)

               Taiwaniin tehdyn vuoden 2015 tarkastuskäynnin aikana kävi ilmi, että asioissa, joita komissio oli kaudella 2012–2015 ottanut esiin (ks. edellä oleva johdanto-osan kappale), oli tapahtunut vain vähän tai ei lainkaan edistystä. Kalastuslakiluonnos oli edelleen luonnoksena, LIS-kalastusta koskevan kansallisen toimintasuunnitelman raportoitiin olevan täytäntöönpanovaiheessa, mutta todellisuudessa tässä jaksossa esitettyjä toimenpiteitä ei ollut otettu käyttöön eikä aikataulu ollut selvä ja kalastuskapasiteettia koskeva kansallinen toimintasuunnitelma oli vielä asiakirjana, josta tosiasialliset tavoitteet ja täytäntöönpanoaikataulu puuttuivat. MCS-kehyksessä oli tapahtunut ainoastaan minimaalista kehitystä, sillä sähköiset kalastuspäiväkirjat kattoivat vain osan laivastosta, nimetyt satamat puuttuivat, purkamisilmoitukset kattoivat ainoastaan kotimaisen kalastuksen ja ulottaminen tulevaisuudessa pitkän matkan laivastoon oli suunnitteluvaiheessa ja toimenpiteet jälleenlaivauksien valvomiseksi kehitysvaiheessa. Heinäkuussa 2012 annetussa komission raportissa esitetään yksityiskohtaisesti useita tässä johdanto-osan kappaleessa mainittuja ongelmia, jotka todettiin myös maaliskuussa 2015 tehdyn viimeisen tarkastuskäynnin aikana. Maaliskuussa 2015 annetussa komission kertomuksessa esitettiin uudelleen kaikki kriittiset kysymykset ja korostettiin mahdollisia seurauksia siinä tapauksessa, että asiassa ei edistytä.

               (68)

               Näistä syistä komissio katsoo, että Taiwan ei ole kyennyt ratkaisemaan kaikkia kaudella 2012–2015 osoitettuja ongelmia.

               (69)

               Taiwan on lisäksi jättänyt hyväksymättä oikeudellisen kehyksen, jossa säädetään LIS-kalastuksen ja vakavien rikkomisten määritelmistä IOTC:n päätöslauselman 11/03 (11) ja WCPFC:n yleissopimuksen (12) 25 artiklan 4 kohdan mukaisesti. Se ei ole myöskään käyttänyt lainkäyttövaltaansa laivastoaan koskevissa hallinnollisissa ja teknisissä asioissa YK:n merioikeusyleissopimuksen 94 artiklan mukaisesti (ks. myös aavaa merta koskevan vuonna 1958 tehdyn Geneven yleissopimuksen 5 artikla). Se on myös jättänyt panematta täytäntöön lippuvaltiotoimintaa koskevien FAO:n vapaaehtoisten suuntaviivojen 31–33 kohdan säännöt. Lisäksi se ei ole pannut laivastonsa osalta täytäntöön seurantaa, valvontaa ja tarkkailua koskevia kansainvälisen LIS-toimintasuunnitelman 24 kohdan määräyksiä.

               (70)

               Kaiken kaikkiaan Taiwanin viranomaiset toimivat yhteistyössä ja vastasivat nopeasti sekä jäsenvaltioiden että komission tekemiin, asetuksen (EY) N:o 1005/2008 17 artiklan 6 kohdan mukaisiin tietopyyntöihin ja tarkistuksiin. Joitakin kysymyksiä, jotka koskivat jäsenvaltioiden pääsyä Taiwanin lipun alla purjehtivien alusten VMS-järjestelmää koskeviin tietoihin, ratkaistiin komission puututtua asiaan. Taiwanin viranomaisten vastaukset eivät kuitenkaan olleet riittävän tarkkoja, mikä johtuu tämän päätöksen 3 jakson 1 kohdassa esitetyistä jäljitettävyysjärjestelmien puutteista.

               (71)

               Lisäksi komissio analysoi 31 artiklan 5 kohdan b alakohdan mukaisesti nykyisiä täytäntöönpanotoimenpiteitä LIS-kalastuksen ehkäisemiseksi, estämiseksi ja poistamiseksi Taiwanissa.

               (72)

               Komissio korosti kaudella 2012–2015, että Taiwanissa on tarpeen hyväksyä uusi kalastuslaki. Nykyisessä lainsäädännössä ei ole soveltamisalaa ja vakavia rikkomisia koskevia selkeitä määritelmiä eikä myöskään törkeää rikkomista koskevaa säännöstä, jota voitaisiin soveltaa toistuvissa rikkomisissa. Nykyisessä laissa säädettyjen sakkojen taso ei riitä poistamaan suurilta kaupallisilta aluksilta niille mahdollisesta laittomasta toiminnasta kertynyttä hyötyä (enimmäissakko on noin 9 000 euroa). Rangaistukset eivät nykyisessä muodossaan ole soveltamisalaltaan riittävän kattavia ja ankaria, jotta niillä olisi varoittava vaikutus. Laissa ei myöskään ole LIS-kalastusta tukeviin tai siihen osallistuviin kansalaisiin sovellettavia säännöksiä. Joitakin seuraamuksia koskevia vapaaehtoisia säännöksiä sisältyy Taiwanin investoinneista vieraan lipun alla purjehtivien kalastusalusten toimintaan annettuun määräykseen, jossa on seuraamuksia kalojen alkuperään liittyvästä rahanpesusta sekä vieraan lipun alla purjehtivien kalastusalusten toimimisesta lippuvaltion vahvistettujen sääntöjen vastaisesti. Säädetyt rahalliset seuraamukset eivät kuitenkaan ole pakollisia eikä ole selvää sovelletaanko niitä tapauksissa, joissa muut maat ovat määränneet Taiwanin kansalaisille samasta rikkomisesta liian lieviä sakkoja.

               (73)

               Selvä oikeudellinen kehys puuttuu myös alueellisten kalastuksenhoitojärjestöjen säilyttämis- ja hoitotoimenpiteiden saattamisesta osaksi kansallista lainsäädäntöä. Taiwanin viranomaiset vahvistivat, että oikeudellista kehystä on tarkistettava, jotta edellä mainittuja asioita voidaan käsitellä. Taiwan on myös ilmoittanut, että se on täysin sitoutunut varmistamaan, että sen kalastusaluksia, joille rannikkovaltiot ovat määränneet rikkomisista liian lieviä seuraamuksia, rangaistaan myös Taiwanissa. Taiwanin viranomaiset ovat ilmoittaneet, että uusi kalastuslaki olisi valmis vuoden 2014 loppuun mennessä. Siitä huolimatta näin ei tähän mennessä ole tapahtunut. Taiwan on jättänyt täyttämättä velvoitteensa määrätä tehokkaita täytäntöönpanotoimenpiteitä YK:n merioikeusyleissopimuksen 94 artiklan mukaisesti (ks. myös aavaa merta koskevan vuonna 1958 tehdyn Geneven yleissopimuksen 5 artikla). Se ei myöskään noudata lippuvaltiotoimintaa koskevien FAO:n vapaaehtoisten suuntaviivojen 31–33, 35 ja 38 kohtaa ja on jättänyt osoittamatta, että sillä on LIS-kalastuksen torjumiseksi käytössään asianmukainen seuraamusjärjestelmä, kuten kansainvälisen LIS-toimintasuunnitelman 21 kohdassa suositetaan ja että se on hyväksynyt toimenpiteitä, jotka koskevat sen lainkäyttövaltaan kuuluvia LIS-kalastusta tukevia tai siihen osallistuvia kansalaisia, kuten kansainvälisen LIS-toimintasuunnitelman 18 kohdassa suositetaan.

               (74)

               Taiwanin MCS-järjestelmää koskevat valmiudet eivät ole riittävän kehittyneitä. Kansallista tarkastussuunnitelmaa, jolla Taiwanin laivaston toimien tarkkailua ja seurantaa koskeva johdonmukainen politiikka varmistetaan, ei ole. Erityiset MCS-toimenpiteet ja -välineet ovat edelleen puutteellisia, kuten johdanto-osan 65 ja 67 kappaleessa selitetään, mikä heikentää Taiwanin täytäntöönpanotoimenpiteiden kykyä ehkäistä, estää ja poistaa LIS-kalastusta. Käytettävissä olevien tietojen mukaan Taiwanin valvonta kattaa ainoastaan 60 prosenttia sen bruttovetoisuudeltaan yli 100 BT:n suuruisesta Taiwanin vesien ulkopuolella toimivasta pitkän matkan laivastosta, mukaan lukien kaikki nykyiset kurenuotta-alukset. Taiwan työskentelee yli 30 maan kanssa nimettyjen satamien vahvistamiseksi, mutta tällä hetkellä operatiivisia järjestelyjä ei ole. Se on syyskuussa 2014 ottanut käyttöön uuden purkamisilmoitusjärjestelmän ja on päivittämässä sitä uusilla oikeudellisilla säännöksillä, mutta uusi purkamisilmoitusjärjestelmä ei edelleenkään kata kaikentyyppisiä pitkän matkan laivaston aluksia. Lisäksi se pyrkii edelleen kehittämään pitkän matkan laivaston aluksiaan koskevaa tehokasta jälleenlaivausten valvontajärjestelmää.

               (75)

               Se, ettei tehokasta MCS-järjestelmää ole, osoittaa, ettei kalastustoimintaa merellä pystytä valvomaan, ja heikentää kalastusviraston mahdollisuuksia ottaa kyseisiin eri merialueisiin sovellettavia sääntöjä tehokkaasti käyttöön. Tämän lisäksi se, ettei kolmansien maiden kanssa tehdä nimettyjen satamien ja jälleenlaivauksen osalta tehokasta yhteistyötä, pahentaa Taiwanin alusten harjoittaman LIS-kalastuksen riskiä. Komissio katsoo näin ollen, ettei Taiwan varmista lippunsa alla purjehtivien kalastusalusten harjoittaman kalastuksen kattavaa ja tehokasta seuranta-, valvonta- ja tarkkailujärjestelmää (MCS-järjestelmää). Taiwanin laiminlyönti tehokkaan MCS-järjestelmän käyttöönotossa vaikuttaa kielteisesti YK:n merioikeusyleissopimuksen 94 artiklan noudattamiseen (ks. myös aavaa merta koskevan vuoden 1958 Geneven yleissopimuksen 5 artikla). Samalla se jättää noudattamatta lippuvaltiotoimintaa koskevien FAO:n vapaaehtoisten suuntaviivojen 33 kohdan suosituksia ja kansainvälisen LIS-toimintasuunnitelman 24 kohtaa.

               (76)

               Komissio toteaa, että sen vuosina 2012 ja 2015 tekemien tarkastuskäyntien aikana saatujen tietojen ja kaudella 2012–2015 Taiwanin viranomaisten kanssa käytyjen keskustelujen perusteella ei voida katsoa, että Taiwanin viranomaisilta puuttuisi taloudellisia resursseja vaan pikemminkin niiltä puuttuu tarvittava oikeudellinen ja hallinnollinen toimintaympäristö niille lippu-, satama- ja markkinavaltiona kuuluvien tehtävien tuloksellista hoitamista varten.

               (77)

               On muistettava, että Taiwan ei poliittisen asemansa vuoksi kuulu Yhdistyneisiin Kansakuntiin (YK). Perustuen Yhdistyneiden Kansakuntien inhimillisen kehityksen indeksiä (HDI) koskeviin tilastoihin, joita Taiwan on YK:n menetelmiä käyttäen koonnut, Taiwan katsotaan korkean inhimillisen kehityksen maaksi (188 maan joukossa sijalla 21) (13).

               (78)

               Komissio katsoo edellä sanotun perusteella ettei Taiwanilta puutu taloudellisia resursseja täyttää lippu-, satama- ja markkinavaltiolle kuuluvia velvoitteitaan, vaan pikemminkin siltä puuttuu tarvittavat oikeudelliset ja hallinnolliset välineet, joilla se voisi varmistaa tehtäviensä tehokkaan ja toimivan toteutuksen.

               (79)

               Tässä jaksossa selostettu tilanne huomioon ottaen voidaan kaikkien komission keräämien tietoelementtien ja kaikkien Taiwanin antamien ilmoitusten perusteella todeta LIS-asetuksen 31 artiklan 3 ja 5 kohdan nojalla, että Taiwan on laiminlyönyt sille kansainvälisen oikeuden mukaan kuuluvat yhteistyötä ja täytäntöönpanoa koskevat velvoitteet.

         3.3   Kansainvälisten sääntöjen täytäntöönpanon laiminlyönti (LIS-asetuksen 31 artiklan 6 kohta)

               (80)

               Taiwan ei ole allekirjoittanut tai ratifioinut yhtäkään kalastusalaa sääntelevistä kansainvälisistä sopimuksista. LIS-kalastusta harjoittavien kalastusalusten osalta tapaoikeuden aikaisempien sääntöjen ja asianmukaista huolellisuutta koskevan velvoitteen katsotaan koskevan Taiwania, kuten johdanto-osan kappaleessa 36 selitetään. Taiwan on CCSBT:n, SPRFMO:n ja NPFC:n sopimuspuoli ja WCPFC:n, IATTC:n ja ICCAT:in yhteistyötä tekevä muu kuin sopimuspuoli. Taiwan on lisäksi IOTC:n asiantuntijavieras.

               (81)

               Komissio on analysoinut 31 artiklan 6 kohdan b alakohdan nojalla kaikki tiedot, jotka liittyvät Taiwanin asemaan CCSBT:n, SPRFMO:n ja NPFC:n sopimuspuolena, WCPFC:n, IATTC:n ja ICCAT:in yhteistyötä tekevänä muuna kuin sopimuspuolena sekä IOTC:n asiantuntijavieraana.

               (82)

               Lisäksi komissio on analysoinut kaikkia merkityksellisiksi katsottuja tietoja, jotka liittyvät Taiwanin suostumukseen soveltaa WCPFC:n, IATTC:n, ICCAT:in, CCSBT:n, SPRFMO:n ja IOTC:n hyväksymiä säilyttämis- ja hoitotoimenpiteitä.

               (83)

               Taiwania koskevasta 23 päivänä maaliskuuta 2015 tuotetusta IOTC:n vaatimustenmukaisuuskertomuksesta (14) saatujen tietojen mukaan vuonna 2014 todettiin useita vaatimustennoudattamiseen liittyviä toistuvia ongelmia. Käytettävissä olevien tietojen mukaan Taiwan ei ole toimittanut trooppisten tonnikalojen osalta kaikkia niitä alusluetteloa koskevan IOTC:n standardin mukaisia pakollisia tietoja vuodelta 2006, joita IOTC:n päätöslauselmassa 12/11 edellytetään. Taiwan ei ole toimittanut miekkakalojen ja valkotonnikalan osalta kaikkia niitä alusluetteloa koskevan IOTC:n standardin mukaisia pakollisia tietoja vuodelta 2007, joita IOTC:n päätöslauselmassa 12/11 edellytetään. Taiwan ei ole toimittanut kaikkia niitä vähintään 24 metriä kokonaispituudeltaan olevien hyväksyttyjen alusten luetteloa koskevan IOTC:n standardin mukaisia pakollisia tietoja, joita IOTC:n päätöslauselmassa 14/04 edellytetään. Taiwan ei ole ilmoittanut IOTC:n standardin mukaisia kokojakaumatietoja pitkäsiimakalastuksen osalta, kuten päätöslauselmassa 10/02 edellytetään. Se ei ole ilmoittanut IOTC:n standardin mukaisia kokojakaumatietoja haiden osalta, kuten päätöslauselmassa 05/05 edellytetään. Se ei ole toimittanut tarkkailuraporttia, kuten päätöslauselmassa 11/04 edellytetään. Lisäksi Taiwan ei ole toimittanut VMS-järjestelmän yhteenvetoa koskevaa raporttia, kuten päätöslauselmassa 12/13 edellytetään, se ei ole pannut passiivisten pyydysten merkitsemistä täytäntöön, kuten päätöslauselmassa 13/02 edellytetään eikä se ole toimittanut yksityiskohtaista raporttia jälleenlaivauksista satamissa, kuten päätöslauselmassa 12/05 edellytetään. Lisäksi todettiin, että Taiwan ei ole noudattanut IOTC:n päätöslauselmaa 14/06.

               (84)

               Näillä perusteilla IOTC on vuonna 2014 nimennyt Taiwanin rikkomisen uusijaksi, koska vuonna 2014 toistuvia rikkomisia kirjattiin sen laivaston 48 suurella pitkän matkan tonnikala-aluksella, joista 38:lla mahdollisia rikkomisia kirjattiin myös vuonna 2013 (15).

               (85)

               Lisäksi todettiin, että Taiwanin on vielä käsiteltävä tapaukset, joissa Taiwanin alus ja kansalainen on todettu vuonna 2013 LIS-kalastukseen osalliseksi (ks. johdanto-osan 86 kappale).

               (86)

               Taiwania koskevan 26 päivänä huhtikuuta 2014 laaditun IOTC:n vaatimustenmukaisuuskertomuksen (16) mukaan on muistettava, että IOTC on todennut, että Taiwan ei ole noudattanut IOTC:n päätöslauselmaa 12/05. Lisäksi IOTC on nimennyt Taiwanin rikkomisen uusijaksi vuonna 2013, koska vuonna 2013 kirjattuja toistuvia rikkomisia kirjattiin sen laivaston 102 suurella pitkän matkan tonnikala-aluksella, joista 34:llä mahdollisia rikkomisia kirjattiin myös vuonna 2012. Lisäksi Taiwan on jättänyt esittämättä näyttöä siitä, että IOTC:n väliaikaisessa LIS-luettelossa (17) olevan yhden aluksen (MAN YIH FENG) osalta on suoritettu riittävät tutkimukset ja määrätty riittävän ankarat seuraamukset.

               (87)

               Taiwan on vuoden 2015 tarkastuskäynnin jälkeen ilmoittanut komissiolle, että se tunnustaa suurten kalastusalusten jälleenlaivausta koskevat ongelmat ja selittänyt, että se on toteuttanut jälleenlaivaukset kieltäviä toimenpiteitä, varmistanut voimassa olevia kalastuslisenssejä ja jakanut aluksille uudet kalastuspäiväkirjat. Lisäksi Taiwan myönsi, että haita koskevien kokotietojen, tarkkailijaraportin, passiivisten pyydysten merkinnän ja jälleenlaivausta satamissa koskevan yksityiskohtaisen selvityksen osalta tarvitaan toimia.

               (88)

               Taiwanin ongelmia IOTC:n kanssa on pahentanut se, että Taiwanin pitkän matkan kalastuslaivasto on suuri ja on arvioitu, että Taiwanin alusten osuus IOTC:n merialueella tapahtuvista jälleenlaivauksista on 73 prosenttia (18).

               (89)

               Taiwanin ongelmat IOTC:n vaatimustennoudattamisen osalta osoittavat, että Taiwan on jättänyt täyttämättä YK:n merioikeusyleissopimuksen 94 artiklan mukaiset lippuvaltiovelvoitteensa (ks. myös aavaa merta koskevan vuoden 1958 Geneven yleissopimuksen 5 artikla). Lisäksi Taiwan ei näin ollen noudata lippuvaltiotoimintaa koskevien FAO:n vapaaehtoisten suuntaviivojen 31–33, 35 ja 38 kohdan suosituksia eikä kansainvälisen LIS-toimintasuunnitelman 24 kohtaa.

               (90)

               Komissio on arvioinut myös ICCAT:lta saatavissa olevat tiedot siitä, miten Taiwan on noudattanut ICCAT:n sääntöjä ja MCS-järjestelmää koskevia velvoitteita. Tätä varten komissio käytti ICCAT:n taulukoita niiden mahdollisten ICCAT:in alueellisista tarkkailijaohjelmista peräisin olevien noudattamattajättämisten osalta, jotka ICCAT:n alueelliset tarkkailijat ovat tarkkailun aikana havainneet (19).

               (91)

               Vuodelta 2014 käytettävissä olevista ICCAT:in tiedoista kävi ilmi, että Taiwanin alukset eivät esittäneet ICCAT:in tarkkailijoille voimassa olevia jälleenlaivauslupia ja jälleenlaivausilmoituksen päivitettyjä versioita (käytössä oli aikaisemmat versiot, joista puuttuivat sellaiset viimeiset muutokset kuten viittaus kalakantaan ja alueeseen). Lisäksi Taiwanin alukset eivät ole esittäneet voimassa olevia lupia kalastaa ICCAT:in alueella ja lukuisissa tapauksissa kalastuspäiväkirjoja koskevia vaatimuksia ei ole noudatettu, esimerkiksi kalastuspäiväkirjoja ei ole suosituksen 03–13 mukaisesti sidottu eikä kalastuspäiväkirjan sivuja ole ICCAT:in suosituksen 11–01 liitteen 1 mukaisesti numeroitu. Lisäksi havaittiin merkintöjä ja VMS-järjestelmää koskevien vaatimusten noudattamatta jättämistä sekä epäjohdonmukaisuuksia tietojen raportoinnissa ICCAT:in tarkkailijoille.

               (92)

               Muistutetaan, että ICCAT lähetti Taiwanille vuonna 2014 kirjelmän (20), joka koski mahdollisia merellä tapahtuvia jälleenlaivauksia ja Taiwanin kansalaisten mahdollista LIS-toimintaa erityisesti mitä tulee saaliiden valvontaan ja saalisilmoitusten ja kaikkien ilmoitettujen saaliiden välisiin epäsäännönmukaisuuksiin.

               (93)

               Taiwan väitti vuoden 2015 tarkastuskäynnin jälkeen, että se noudatti täysin ICCAT:in sääntöjä vuosina 2007–2012 ja vuonna 2014. Vuotta 2013 koskevien noudattamiseen liittyvien ongelmien osalta Taiwan väitti, että se on toteuttanut kaikki tarvittavat toimenpiteet korjatakseen ICCAT:iin liittyvät asiat eikä ICCAT ole sen vuoksi ryhtynyt mihinkään toimiin.

               (94)

               WCPFC:n osalta todetaan, että komissio ja Taiwanin viranomaiset keskustelivat vuoden 2015 tarkastuskäynnin aikana kyseisen alueellisen järjestön hyväksymien säilyttämis- ja hoitotoimenpiteiden (CMM:t) noudattamisesta Taiwanin osalta.

               (95)

               Taiwan on esittänyt komissiolle, että se on sisällyttänyt WCPFC:n yleissopimuksen ja säilyttämis- ja hoitotoimenpiteet kansalliseen oikeusjärjestelmäänsä ja että se on pyrkinyt ratkaisemaan useita todettuja WCPFC:n säilyttämis- ja hoitotoimenpiteiden laiminlyöntiin liittyviä kysymyksiä.

               (96)

               On myös huomattava, että WCPFC:n tiedekomitean 10. kokouksessa tuotiin esiin kysymys Taiwanin kurenuottalaivastoon liittyviä tietoja koskevista puutteellisuuksista ja pyydettiin Taiwania toimittamaan tiedekomitean 11. kokoukseen asiakirja, jossa kuvataan menetelmät, joita Taiwan käyttää arvioidessaan tonnikalasaaliiden määrää, kun se toimittaa aggregoituja kurenuottatietoja WCPFC:lle (21).

               (97)

               Saatavilla olevat SPRFMO:n tiedot (22) osoittavat, että Taiwan ei ole vuonna 2014 noudattanut tietojen keruuta, raportointia, todentamista ja tietojen vaihtamista koskevia standardeja (CMM 2.02 (1e) eikä saaliiden purkamis- ja jälleenlaivaustietoihin liittyviä vaatimuksia (CMM 2.02 (1d)).

               (98)

               Vuoden 2015 tarkastuskäynnin jälkeen Taiwan ilmoitti komissiolle, että se toimitti kansallisten tietosuojakysymysten vuoksi CMM 2.02 (1 e) -standardin edellyttämät tiedot yhteenvetona. Taiwan selitti myös, että se oli jättänyt noudattamatta standardia CMM 2.02 (1d) ainoastaan osittain.

               (99)

               Taiwanin vaatimustennoudattamista koskevat ongelmat WCPFC:n ja SPRFMO:n osalta osoittavat, että Taiwan on jättänyt täyttämättä YK:n merioikeusyleissopimuksen 94 artiklan mukaiset lippuvaltiovelvoitteensa (ks. myös aavaa merta koskevan vuoden 1958 Geneven yleissopimuksen 5 artikla). Lisäksi Taiwan ei ole noudattanut lippuvaltiotoimintaa koskevien FAO:n vapaaehtoisten suuntaviivojen 31–33, 35 ja 38 kohtaa eikä kansainvälisen LIS-toimintasuunnitelman 24 kohtaa.

               (100)

               Tämän päätöksen tässä jaksossa selitetty tilanne, kaikki komission kokoamat tietoelementit ja kyseisen maan antamat ilmoitukset huomioon ottaen voidaan LIS-asetuksen 31 artiklan 3 ja 6 kohdan nojalla todeta, että Taiwan on laiminlyönyt sille kansainvälisen oikeuden mukaan kuuluvat kansainvälisiin sääntöihin, asetuksiin sekä säilyttämis- ja hoitotoimenpiteisiin liittyvät velvoitteet.

         3.4   Kehitysmaiden erityiset rajoitukset (LIS-asetuksen 31 artiklan 7 kohta)

               (101)

               On muistettava, että Taiwan ei poliittisen asemansa vuoksi kuulu Yhdistyneisiin Kansakuntiin. Perustuen Yhdistyneiden Kansakuntien inhimillisen kehityksen indeksiä (HDI) koskeviin tilastoihin, joita Taiwan on YK:n menetelmiä käyttäen koonnut, Taiwan katsotaan korkean inhimillisen kehityksen maaksi (188 maan joukossa sijalla 21) (23).

               (102)

               Olisi huomioitava, että komissio hyväksyi LIS-asetuksen 20 artiklan mukaisesti Taiwanin lippuvaltiona tekemän ilmoituksen 28 päivänä tammikuuta 2010. Taiwan vahvisti LIS-asetuksen 20 artiklan 1 kohdassa säädetyllä tavalla, että sillä on käytössään kansalliset järjestelyt niiden lakien ja asetusten sekä säilyttämis- ja hoitotoimenpiteiden soveltamista, valvontaa ja täytäntöönpanoa varten, joita sen kalastusalusten on noudatettava.

               (103)

               Kun otetaan huomioon edellä tarkoitettu inhimillisen kehityksen indeksi ja vuosien 2012 ja 2015 tarkastuskäyntien aikana tehdyt havainnot, ei ole todisteita siitä, että Taiwanin laiminlyönnit kansainvälisten lakien noudattamisessa johtuisivat maan matalasta kehitystasosta. Konkreettisia todisteita siitä, että kalastuksen seurannassa, valvonnassa ja tarkkailussa esiintyvät puutteet johtuisivat heikosta kapasiteetista ja infrastruktuurista, ei ole. Taiwan ei ole koskaan väittänyt, että kehityksen rajoitukset vaikuttavat sen kykyyn saada aikaan vahva MCS-järjestelmä eikä se ole koskaan pyytänyt tukea unionilta.

               (104)

               Tässä jaksossa selitetty tilanne, kaikki komission kokoamat tietoelementit ja kyseisen maan antamat ilmoitukset huomioon ottaen voidaan LIS-asetuksen 31 artiklan 7 kohdan nojalla todeta, että Taiwanin kehityksen nykytila ja yleinen suorituskyky kalastuksenhoidon osalta ei ole heikentynyt sen kehitystason johdosta.

         4.   MAHDOLLISTA YHTEISTYÖHÖN OSALLISTUMATTOMAKSI KOLMANNEKSI MAAKSI TOTEAMISTA KOSKEVAT PÄÄTELMÄT

               (105)

               Ottaen huomioon päätelmät sen suhteen, että Taiwan on laiminlyönyt sille lippu-, satama-, rannikko- tai markkinavaltioina kansainvälisen oikeuden mukaan kuuluvat velvoitteet toimia LIS-kalastuksen ehkäisemiseksi, estämiseksi ja poistamiseksi, Taiwanille olisi LIS-asetuksen 32 artiklan mukaisesti ilmoitettava mahdollisuudesta, että komissio toteaa sen yhteistyöhön osallistumattomaksi kolmanneksi maaksi LIS-kalastuksen torjunnassa.

               (106)

               LIS-asetuksen 32 artiklan 1 kohdan mukaisesti komission olisi ilmoitettava Taiwanille mahdollisuudesta, että se todetaan yhteistyöhön osallistumattomaksi kolmanneksi maaksi. Komission olisi toteutettava Taiwaniin nähden myös kaikki LIS-asetuksen 32 artiklassa säädetyt toimenpiteet. Moitteettoman hallinnon varmistamiseksi olisi vahvistettava määräaika, jonka kuluessa kyseinen maa voi antaa ilmoitukseen kirjallisen vastauksen ja korjata tilanteen.

               (107)

               Taiwanille osoitettu ilmoitus mahdollisuudesta, että se todetaan yhteistyöhön osallistumattomaksi maaksi ei estä komissiota tai neuvostoa toteuttamasta myöhemmin toimia yhteistyöhön osallistumattomien maiden toteamiseksi ja niitä koskevan luettelon laatimiseksi eikä automaattisesti johda tällaisiin toimiin,

         ON PÄÄTTÄNYT SEURAAVAA:
   Ainoa artikla
   Ilmoitetaan Taiwanille, että komissio saattaa todeta sen laittoman, ilmoittamattoman ja sääntelemättömän kalastuksen torjuntaa koskevaan yhteistyöhön osallistumattomaksi kolmanneksi maaksi.

      Tehty Brysselissä 1 päivänä lokakuuta 2015.

            Komission puolesta

         Karmenu VELLA

            Komission jäsen

      (1)  EUVL L 286, 29.10.2008, s. 1.

      (2)  Taiwanin, Penghun, Kinmenin ja Matsun erillinen tullialue.

      (3)  Taiwanin kalastusta harjoittavasta yhteisöstä käytetään ilmaisuja ”valtio” ja ”maa” ainoastaan LIS-asetuksen yhteydessä.

      (4)  Tiedot saatu internetosoitteesta:
   https://treaties.un.org/pages/ViewDetails.aspx?src=TREATY&mtdsg_no=XXI-2&chapter=21&lang=en#1
   https://treaties.un.org/pages/HistoricalInfo.aspx#China

      (5)  Tiedot saatu internetosoitteesta:
   https://treaties.un.org/pages/ViewDetails.aspx?src=TREATY&mtdsg_no=XXI-1&chapter=21&lang=en
   https://treaties.un.org/pages/HistoricalInfo.aspx#China

      (6)  Ks. komission täytäntöönpanoasetus (EU) N:o 137/2014, annettu 12 päivänä helmikuuta 2014, laitonta, ilmoittamatonta ja sääntelemätöntä kalastusta harjoittavista aluksista laaditusta EU:n luettelosta annetun asetuksen (EU) N:o 468/2010 muuttamisesta (EUVL L 43, 13.2.2014, s. 47).

      (7)  Tiedot saatu internetosoitteesta: http://www.radionz.co.nz/international/pacific-news/266070/arrests-in-marshalls-over-illegal-fishing

      (8)  Tiedot saatu internetosoitteesta: http://legal.un.org/ilc/texts/instruments/english/conventions/8_1_1958_high_seas.pdf

      (9)  Voluntary Guidelines on Flag State Performance, 2014, saatu internetosoitteesta: http://www.fao.org/3/a-mk052e.pdf

      (10)  International Plan of Action to prevent, deter and eliminate illegal, unreported and unregulated fishing, Yhdistyneiden Kansakuntien elintarvike- ja maatalousjärjestö, 2001.

      (11)  ITOC:n päätöslauselma 11/03, tiedot saatu internet-osoitteesta: http://www.iotc.org/sites/default/files/documents/compliance/cmm/iotc_cmm_11-03_en.pdf

      (12)  WCPFC:n yleissopimus, tiedot saatu internet-sivustolta: https://www.wcpfc.int/system/files/text.pdf

      (13)  http://eng.stat.gov.tw/ct.asp?xItem=25280&ctNode=6032&mp=5

      (14)  IOTC Compliance Report for Taiwan, Doc. No IOTC-2015-CoC12-CR36, 23. maaliskuuta 2015.

      (15)  IOTC Doc. No IOTC-2015-CoC12-08c Add_1, 27. maaliskuuta 2015.

      (16)  IOTC Doc. No IOTC-2014-CoC11-08c Add_1, 26. huhtikuuta 2014.

      (17)  Report of the Eleventh Session of the Compliance Committee, Colombo, Sri Lanka, 26–28. toukokuuta 2014, s. 14–15.

      (18)  Tiedot saatu internetosoitteesta:
   http://www.iotc.org/sites/default/files/documents/2015/03/IOTC-2015-CoC12-04bE_-_IOTC_ROP_-_Contractors_Report.pdf

      (19)  ICCAT Regional Observer Programmes and Responses, 5. marraskuuta 2014, COC-305/2014, s. 33–49.

      (20)  Letter of Concern, 13. helmikuuta 2014.

      (21)  Summary Report of the WCPFC Scientific Committee 10th Regular Session, 82 kohta.

      (22)  Assessment of Compliance of Members and CNCPs, 2nd Meeting of the Compliance and Technical Committee, Auckland, New Zealand, 30–31. tammikuuta 2015.

      (23)  http://eng.stat.gov.tw/ct.asp?xItem=25280&ctNode=6032&mp=5


title: Neuvoston päätös, annettu 2 päivänä joulukuuta 2013 , Euroopan elin- ja työolojen kehittämissäätiön johtokunnan varsinaisten jäsenten ja varajäsenten nimittämisestä

text:
               7.12.2013

               FI

               Euroopan unionin virallinen lehti

               C 358/5

         NEUVOSTON PÄÄTÖS,
   annettu 2 päivänä joulukuuta 2013,
   Euroopan elin- ja työolojen kehittämissäätiön johtokunnan varsinaisten jäsenten ja varajäsenten nimittämisestä
   2013/C 358/05
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan elin- ja työolojen kehittämissäätiön luomisesta 26 päivänä toukokuuta 1975 annetun neuvoston asetuksen (ETY) N:o 1365/75 (1), ja erityisesti sen 6 artiklan,
   ottaa huomioon jäsenvaltioiden hallitusten sekä työntekijä- ja työnantajajärjestöjen neuvostolle esittämät ehdokasluettelot,
   sekä katsoo seuraavaa:

               (1)

               Neuvosto nimitti 22 päivänä marraskuuta 2010 (2), 7 päivänä maaliskuuta 2011 (3), 12 päivänä heinäkuuta 2011 (4), 20 päivänä syyskuuta 2011 (5) ja 29 päivänä lokakuuta 2012 (6) tekemillään päätöksillä Euroopan elin- ja työolojen kehittämissäätiön johtokunnan varsinaiset jäsenet ja varajäsenet 1 päivänä joulukuuta 2010 alkavaksi ja 30 päivänä marraskuuta 2013 päättyväksi toimikaudeksi.

               (2)

               Jäsenvaltioiden hallituksia sekä työntekijä- ja työnantajajärjestöjä edustavat johtokunnan varsinaiset jäsenet ja varajäsenet olisi nimitettävä kolmen vuoden toimikaudeksi.

               (3)

               Komission olisi nimitettävä omat edustajansa johtokuntaan,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraavat henkilöt Euroopan elin- ja työolojen kehittämissäätiön johtokunnan varsinaisiksi jäseniksi ja varajäseniksi 1 päivänä joulukuuta 2013 alkavaksi ja 30 päivänä marraskuuta 2016 päättyväksi toimikaudeksi:
   I.   HALLITUSTEN EDUSTAJAT

               Maa

               Varsinaiset jäsenet

               Varajäsenet

               Belgia

               Michel DE GOLS

               Alain PIETTE

               Bulgaria

               Teodora TODOROVA

               Iskren ANGELOV

               Tšekki

               Vlastimil VÁŇA

               Veronika ŽIDLÍKOVÁ

               Tanska

               Lone HENRIKSEN

               Lis WITSØ-LUND

               Saksa

               Andreas HORST

               Sebastian JOBELIUS

               Viro

               Eva PÕLDIS

               Ester RÜNKLA

               Irlanti

               Paul CULLEN

               Mary O’SULLIVAN

               Kreikka

               Stamatia PISIMISI

               Ioannis KONSTANTAKOPOULOS

               Kroatia

               Narcisa MANOJLOVIĆ

               Olivera FIŠEKOVIĆ

               Espanja

               Paloma GARCÍA GARCÍA

               José Ignacio MARTÍN FERNÁNDEZ

               Ranska

               Valérie DELAHAYE-GUILLOCHEAU

               Marie-Soline CHOMEL

               Italia

               Aviana Maria Teresa BULGARELLI

               Carla ANTONUCCI

               Kypros

               Andreas MYLONAS

               Orestis MESSIOS

               Latvia

               Ineta TĀRE

               Ineta VJAKSE

               Liettua

               Rita SKREBIŠKIENĖ

               Evaldas BACEVIČIUS

               Luxemburg

               Nadine WELTER

               Gary TUNSCH

               Unkari

               Malta

               Roderick MIZZI

               Anthony AZZOPARDI

               Alankomaat

               Roel GANS

               Martin BLOMSMA

               Itävalta

               Stephanie MATTES

               Petra PENCS

               Puola

               Jerzy CIECHAŃSKI

               Joanna MACIEJEWSKA

               Portugali

               Manuel MADURO ROXO

               Isilda FERNANDES

               Romania

               Alexandru ALEXE

               Liliana Ramona MOȘTENESCU

               Slovenia

               Vladka KOMEL

               Andraž BOBOVNIK

               Slovakia

               Silvia GREGORCOVÁ

               Suomi

               Antti NÄRHINEN

               Maija LYLY-YRJÄNÄINEN

               Ruotsi

               Hannes KANTELIUS

               Håkan NYMAN

               Yhdistynyt kuningaskunta

               Ciaran DEVLIN

               Shyamala BALENDRA

   II.   TYÖNTEKIJÄJÄRJESTÖJEN EDUSTAJAT

               Maa

               Varsinaiset jäsenet

               Varajäsenet

               Belgia

               Herman FONCK

               François PHILIPS

               Bulgaria

               Ivan KOKALOV

               Vesselin MITOV

               Tšekki

               Hana MÁLKOVÁ

               Tomáš PAVELKA

               Tanska

               Jan KAHR FREDERIKSEN

               Heidi RØNNE MØLLER

               Saksa

               Marika HÖHN

               Ghazaleh NAZZIBI

               Viro

               Kalle KALDA

               Kadi ALATALU

               Irlanti

               Sally Anne KINAHAN

               Peter RIGNEY

               Kreikka

               Panagiotis SYRIOPOULOS

               Panagiotis KORDATOS

               Kroatia

               Marija HANŽEVAČKI

               Dijana ŠOBOTA

               Espanja

               Antonia RAMOS YUSTE

               Ramon BAEZA

               Ranska

               Emmanuel COUVREUR

               Rafaël NEDZYNSKI

               Italia

               Fausto DURANTE

               Cinzia DEL RIO

               Kypros

               Nicolaos EPISTITHIOU

               Latvia

               Ruta PORNIECE

               Liettua

               Kristina KRUPAVIČIENĖ

               Danute ŠLIONSKIENĖ

               Luxemburg

               Véronique EISCHEN

               Vincent JACQUET

               Unkari

               Melinda KELEMEN

               Erzsébet HANTI

               Malta

               Alankomaat

               Erik PENTENGA

               Sonja BALJEU

               Itävalta

               Dinah DJALINOUS-GLATZ

               Adi BUXBAUM

               Puola

               Bogdan OLSZEWSKI

               Piotr OSTROWSKI

               Portugali

               Armando da COSTA FARIAS

               Vítor Manuel VICENTE COELHO

               Romania

               Adrian MARIN

               Luminița VINTILĂ

               Slovenia

               Pavle VRHOVEC

               Maja KONJAR

               Slovakia

               Erik MACÁK

               Suomi

               Juha ANTILA

               Leila KURKI

               Ruotsi

               Mats ESSEMYR

               Sten GELLERSTEDT

               Yhdistynyt kuningaskunta

               Paul SELLERS

               Elena CRASTA

   III.   TYÖNANTAJAJÄRJESTÖJEN EDUSTAJAT

               Maa

               Varsinaiset jäsenet

               Varajäsenet

               Belgia

               Kris DE MEESTER

               Roland WAEYAERT

               Bulgaria

               Dimiter BRANKOV

               Nikola ZIKATANOV

               Tšekki

               Vladimíra DRBALOVÁ

               Pavla BŘEČKOVÁ

               Tanska

               Karen ROIY

               Berit TOFT FIHL

               Saksa

               Lutz MÜHL

               Renate HORNUNG-DRAUS

               Viro

               Eve PÄÄRENDSON

               Marika MERILAI

               Irlanti

               Brendan McGINTY

               Eamonn McCOY

               Kreikka

               Rena BARDANI

               Katerina DASKALAKI

               Kroatia

               Davor MAJETIC

               Nenad SEIFERT

               Espanja

               Miguel CANALES GUTIÉRREZ

               Javier BLASCO de LUNA

               Ranska

               Emmanuel JAHAN

               Italia

               Stefania ROSSI

               Paola ASTORRI

               Kypros

               Lena PANAYIOTOU

               Polyvios POLYVIOU

               Latvia

               Ilona KIUKUCĀNE

               Anita LĪCE

               Liettua

               Luxemburg

               Fabio STUPICI

               Magalie LYSIAK

               Unkari

               Antal CSUPORT

               Adrienn BALINT

               Malta

               Martin BORG

               Alankomaat

               W.M.J.M. VAN MIERLO

               Gerard A. M. VAN DER GRIND

               Itävalta

               Katharina LINDNER

               Heidrun MAIER-DE-KRUIJFF

               Puola

               Anna KWIATKIEWICZ

               Portugali

               Marcelino Peralta PENA COSTA

               António VERGUEIRO

               Romania

               Doru Claudian FRUNZULICĂ

               Ștefan RĂDEANU

               Slovenia

               Tatjana PAJNKIHAR

               Igor ANTAUER

               Slovakia

               Martin HOŠTÁK

               Suomi

               Jenni RUOKONEN

               Minna ETU-SEPPÄLÄ

               Ruotsi

               Sverker RUDEBERG

               Niklas BECKMAN

               Yhdistynyt kuningaskunta

               Neil CARBERRY

               Rob WALL

         2 artikla
   Neuvosto nimittää myöhemmin ne varsinaiset jäsenet ja varajäsenet, joita ei ole vielä nimetty.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 2 päivänä joulukuuta 2013.

            Neuvoston puolesta

            Puheenjohtaja

         E. GUSTAS

      (1)  EYVL L 139, 30.5.1975, s. 1.

      (2)  EUVL C 322, 27.11.2010, s. 8.

      (3)  EUVL C 83, 17.3.2011, s. 4.

      (4)  EUVL C 208, 14.7.2011, s. 3.

      (5)  EUVL C 278, 22.9.2011, s. 2.

      (6)  EUVL C 334, 31.10.2012, s. 2.


Avis juridique important

|

31994D0156

94/156/EY: Neuvoston päätös, tehty 21 päivänä helmikuuta 1994, yhteisön liittymisestä Itämeren alueen merellisen ympäristön suojelua koskevaan yleissopimukseen (vuoden 1974 Helsingin yleissopimus)

Virallinen lehti nro L 073 , 16/03/1994 s. 0001 - 0001 Suomenk. erityispainos Alue 11 Nide 29 s. 0220  Ruotsink. erityispainos Alue 11 Nide 29 s. 0220

NEUVOSTON PÄÄTÖS,tehty 21 päivänä helmikuuta 1994,yhteisön liittymisestä Itämeren alueen merellisen ympäristön suojelua koskevaan yleissopimukseen (vuoden 1974 Helsingin yleissopimus) (94/156/EY)EUROOPAN UNIONIN NEUVOSTO, jokaottaa huomioon Euroopan talousyhteisön perustamissopimuksen, ja erityisesti sen 130 S artiklan, joka liittyy 228 artiklan 3 kohdan ensimmäiseen alakohtaan,ottaa huomioon komission ehdotuksen(1),ottaa huomioon Euroopan parlamentin lausunnon(2),ottaa huomioon talous- ja sosiaalikomitean lausunnon(3),sekä katsoo, ettäperustamissopimuksen 130 R mukaan yhteisön ympäristöpolitiikka edistää päämääriä, joiden tarkoituksena on ympäristön laadun säilyttäminen, suojelu ja parantaminen. ihmisten terveyden suojelu ja luonnonvarojen harkittu ja järkevä käyttö; toisaalta yhteisö ja jäsenvaltiot tekevät kukin toimivaltaansa kuuluvaa yhteistyötä kolmansien maiden ja toimivaltaisten kansainvälisten järjestöjen kanssa,yhteisö on päättänyt toimista Itämeren merellisen ympäristön suojelua koskevan yleissopimuksen (vuoden 1974 Helsingin yleissopimus) alueella, ja sen tulee toimia tällä alueella kansainvälisellä tasolla,yhteisö on osallistunut 19 päivästä helmikuuta 1991 lähtien tarkkailijana Itämeren suojelua koskevan yleissopimuksen tarkastamiseksi perustetun ryhmän kokouksiin, jaKomissio on myös osallistunut sen ryhmän kokouksiin, joka on asetettu tarkistamaan Itämeren suojelua koskevaa yleissopimusta.Itämeren suojelua koskevaan yleissopimukseen on tehty muutoksia yhteisön siihen liittymisen mahdollistamiseksi.ON PÄÄTTÄNYT SEURAAVAA:1 artiklaYhteisö liittyy Itämeren merellisen ympäristön suojelua koskevaan yleissopimukseen (vuoden 1974 Helsingin yleissopimus).Sopimusteksti on tämän päätöksen liitteenä.2 artiklaNeuvoston puheenjohtajille annetaan valtakirja nimetä henkilö tai henkilöt, joilla on valtuudet luovuttaa liittymisasiakirja sopimuksen 26 artiklan mukaisesti.Tehty Brysselissä 21 päivänä helmikuuta 1994.Neuvoston puolestaPuheenjohtajaTh. PANGALOS(1) EYVL N:o C 222, 18.8.1993, s. 13(2) EYVL N:o C 315, 22.11.1993(3) EYVL N:o C 34, 2.2.1994, s. 5


title: 2014/638/EU: Eurooppa-neuvoston päätös, annettu 30 päivänä elokuuta 2014 , Eurooppa-neuvoston puheenjohtajan valitsemisesta

text:
               2.9.2014

               FI

               Euroopan unionin virallinen lehti

               L 262/5

         EUROOPPA-NEUVOSTON PÄÄTÖS,
   annettu 30 päivänä elokuuta 2014,
   Eurooppa-neuvoston puheenjohtajan valitsemisesta

      (2014/638/EU)

   EUROOPPA-NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 15 artiklan 5 kohdan,
   sekä katsoo seuraavaa:

               (1)

               Eurooppa-neuvoston nykyisen puheenjohtajan Herman VAN ROMPUYn toimikausi päättyy 30 päivänä marraskuuta 2014.

               (2)

               Eurooppa-neuvostolle olisi sen vuoksi valittava uusi puheenjohtaja,

         ON HYVÄKSYNYT TÄMÄN PÄÄTÖKSEN:
   1 artikla
   Donald TUSK valitaan Eurooppa-neuvoston puheenjohtajaksi 1 päivänä joulukuuta 2014 alkavaksi ja 31 päivänä toukokuuta 2017 päättyväksi kaudeksi.
   2 artikla
   Neuvoston pääsihteeri antaa tämän päätöksen tiedoksi Donald TUSKille.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 30 päivänä elokuuta 2014.

            Eurooppa-neuvoston puolesta

            Puheenjohtaja

         H. VAN ROMPUY


Euroopan parlamentin päätös poliittisten ryhmien toimintaa ja oikeudellista asemaa koskevan uuden 29 a artiklan lisäämisestä työjärjestykseen (2003/2114(REG))


Avis juridique important

|

32003D0169

2003/169/YOS: Neuvoston päätös 2003/169/YOS, tehty 27 päivänä helmikuuta 2003, sen vahvistamisesta, mitkä yksinkertaistetusta menettelystä Euroopan unionin jäsenvaltioiden välillä rikoksen johdosta tapahtuvassa luovuttamisessa vuonna 1995 tehdyn yleissopimuksen ja Euroopan unionin jäsenvaltioiden välillä rikoksen johdosta tapahtuvasta luovuttamisesta vuonna 1996 tehdyn yleissopimuksen määräyksistä ovat Schengenin säännöstön kehittämistä Islannin tasavallan ja Norjan kuningaskunnan osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen mukaisesti

Virallinen lehti nro L 067 , 12/03/2003 s. 0025 - 0026

Neuvoston päätös 2003/169/YOS,tehty 27 päivänä helmikuuta 2003,sen vahvistamisesta, mitkä yksinkertaistetusta menettelystä Euroopan unionin jäsenvaltioiden välillä rikoksen johdosta tapahtuvassa luovuttamisessa vuonna 1995 tehdyn yleissopimuksen ja Euroopan unionin jäsenvaltioiden välillä rikoksen johdosta tapahtuvasta luovuttamisesta vuonna 1996 tehdyn yleissopimuksen määräyksistä ovat Schengenin säännöstön kehittämistä Islannin tasavallan ja Norjan kuningaskunnan osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen mukaisestiEUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 31 artiklan b kohdan ja 34 artiklan 2 kohdan c alakohdan,ottaa huomioon Ruotsin kuningaskunnan aloitteen(1),ottaa huomioon Euroopan parlamentin lausunnon(2),sekä katsoo seuraavaa:(1) Neuvosto on unionin tavoitteiden toteuttamiseksi tehnyt yleissopimuksen yksinkertaistetusta menettelystä Euroopan unionin jäsenvaltioiden välillä rikoksen johdosta tapahtuvassa luovuttamisessa(3), jäljempänä "yksinkertaistettua menettelyä koskeva yleissopimus", ja yleissopimuksen Euroopan unionin jäsenvaltioiden välillä rikoksen johdosta tapahtuvasta luovuttamisesta(4), jäljempänä "luovuttamista koskeva yleissopimus".(2) Selvän ja yksiselitteisen oikeudellisen tilanteen varmistamiseksi on aiheellista määritellä edellä mainittujen yleissopimusten määräysten ja tarkastusten asteittaisesta lakkauttamisesta yhteisillä rajoilla 14 päivänä kesäkuuta 1985 tehdyn Schengenin sopimuksen soveltamisesta 19 päivänä kesäkuuta 1990 tehdyn yleissopimuksen(5), jäljempänä "Schengenin yleissopimus", III osaston 4 luvun määräysten välinen suhde. Viimeksi mainittu yleissopimus sisällytettiin osaksi Euroopan unionin säännöstöä Amsterdamin sopimuksen tultua voimaan 1 päivänä toukokuuta 1999.(3) Islannin tasavalta ja Norjan kuningaskunta osallistuvat myös yksinkertaistettua menettelyä koskevan yleissopimuksen määräysten soveltamiseen ja tiettyihin luovuttamista koskevan yleissopimuksen määräyksiin, jotka ovat Schengenin säännöstön kehittämistä ja jotka kuuluvat tietyistä Euroopan unionin neuvoston, Islannin tasavallan ja Norjan kuningaskunnan välillä näiden kahden valtion osallistumisesta Schengenin säännöstön täytäntöönpanoon, soveltamiseen ja kehittämiseen tehdyn sopimuksen yksityiskohtaisista soveltamissäännöistä 17 päivänä toukokuuta 1999 tehdyn neuvoston päätöksen 1999/437/EY(6) 1 artiklan soveltamisalaan.(4) Tässä päätöksessä on otettu huomioon Euroopan unionin neuvoston sekä Islannin tasavallan ja Norjan kuningaskunnan välisessä sopimuksessa viimeksi mainittujen osallistumisesta Schengenin säännöstön täytäntöönpanoon, soveltamiseen ja kehittämiseen(7), jäljempänä "assosiaatiosopimus", määrätyt menettelyt.(5) Kun Islannin tasavallalle ja Norjan kuningaskunnalle ilmoitetaan tämän päätöksen hyväksymisestä edellä mainitun sopimuksen 8 artiklan 2 kohdan a alakohdan mukaisesti, näitä molempia valtioita kehotetaan, silloin kun ne ilmoittavat neuvostolle ja komissiolle kaikkien valtiosääntönsä asettamien vaatimusten täyttyneen, antamaan yksinkertaistettua menettelyä koskevan yleissopimuksen 7 artiklan 4 kohdan, 9 artiklan, 12 artiklan 3 kohdan ja 15 artiklan sekä luovuttamista koskevan yleissopimuksen 6 artiklan 3 kohdan ja 13 artiklan 2 kohdan mukaiset julistukset ja ilmoitukset,ON TEHNYT TÄMÄN PÄÄTÖKSEN:1 artiklaYksinkertaistettua menettelyä koskeva yleissopimus on Schengenin säännöstön määräysten ja erityisesti Schengenin yleissopimuksen 66 artiklan kehittämistä.2 artiklaLuovuttamista koskevan yleissopimuksen 2, 6, 8, 9 ja 13 artikla sekä sen 1 artikla siltä osin kuin se koskee edellä mainittuja muita artikloita ovat Schengenin säännöstön määräysten ja erityisesti Schengenin yleissopimuksen 61 artiklan, 62 artiklan 1 ja 2 kohdan, 63 artiklan ja 65 artiklan kehittämistä.3 artikla1. Yksinkertaistettua menettelyä koskevan yleissopimuksen määräykset tulevat voimaan Islannin ja Norjan osalta sinä päivänä, jona yleissopimus sen 16 artiklan 2 kohdan mukaisesti tulee voimaan tai, jos kyseinen päivä on aikaisempi kuin 1 päivä heinäkuuta 2002, 1 päivänä heinäkuuta 2002. Edellä sanottu ei kuitenkaan rajoita assosiaatiosopimuksen 8 artiklan soveltamista.2. Ennen kuin yksinkertaista menettelyä koskeva yleissopimus tulee Islannin ja Norjan osalta voimaan, nämä maat voivat, silloin kun ne assosiaatiosopimuksen 8 artiklan 2 kohdan mukaisesti ilmoittavat valtiosääntönsä asettamien vaatimusten täyttyneen, antaa julistuksen siitä, että määräyksiä sovelletaan niiden suhteissa saman julistuksen antaneisiin valtioihin. Nämä julistukset tulevat voimaan yhdeksänkymmentä päivää sen jälkeen kun ne on annettu.3. Luovuttamista koskevan yleissopimuksen 2, 6, 8, 9 ja 13 artikla tulevat voimaan Islannin ja Norjan osalta sinä päivänä jona yleissopimus sen 18 artiklan 3 kohdan mukaisesti tulee voimaan tai, jos kyseinen päivä on aikaisempi kuin 1 päivä heinäkuuta 2002, 1 päivänä heinäkuuta 2002. Edellä sanottu ei kuitenkaan rajoita assosiaatiosopimuksen 8 artiklan soveltamista.4. Ennen kuin 3 kohdassa mainitut luovuttamista koskevan yleissopimuksen määräykset tulevat Islannin ja Norjan osalta voimaan, nämä maat voivat, silloin kun ne assosiaatiosopimuksen 8 artiklan 2 kohdan mukaisesti ilmoittavat valtiosääntönsä asettamien vaatimusten täyttymisestä, antaa julistuksen siitä, että määräyksiä sovelletaan niiden suhteissa saman julistuksen antaneisiin valtioihin. Nämä julistukset tulevat voimaan yhdeksänkymmentä päivää sen jälkeen kun ne on annettu.4 artikla1. Schengenin yleissopimuksen 66 artiklan määräys kumotaan sinä päivänä, jona yksinkertaistettua menettelyä koskeva yleissopimus tulee sen 16 artiklan 2 kohdan mukaisesti voimaan. Kyseistä määräystä sovelletaan kuitenkin edelleen ennen kyseistä päivämäärää esitettyihin rikoksen johdosta tapahtuvaa luovuttamista koskeviin pyyntöihin, paitsi jos kyseiset jäsenvaltiot soveltavat jo keskenään yksinkertaistettua menettelyä koskevaa yleissopimusta sen 16 artiklan 3 kohdan mukaisesti annettujen julistusten nojalla.2. Schengenin yleissopimuksen 61 artikla, 62 artiklan 1 ja 2 kohta, 63 artikla ja 65 artikla kumotaan sinä päivänä, jona luovuttamista koskeva yleissopimus tulee sen 18 artiklan 3 kohdan mukaisesti voimaan. Kyseisiä määräyksiä sovelletaan kuitenkin edelleen ennen kyseistä päivämäärää esitettyihin rikoksen johdosta tapahtuvaa luovuttamista koskeviin pyyntöihin, paitsi jos kyseiset jäsenvaltiot soveltavat jo keskenään luovuttamista koskevaa yleissopimusta sen 18 artiklan 4 kohdan mukaisesti annettujen julistusten nojalla.5 artiklaTätä päätöstä noudatetaan sitä päivää seuraavasta päivästä, jona se julkaistaan Euroopan unionin virallisessa lehdessä.Tehty Brysselissä 27 päivänä helmikuuta 2003.Neuvoston puolestaPuheenjohtajaM. Chrisochoïdis(1) EYVL C 195, 11.7.2001, s. 13.(2) Annettu 13 päivänä marraskuuta 2001 (ei vielä julkaistu).(3) EYVL C 78, 30.3.1995, s. 2.(4) EYVL C 313, 23.10.1996, s. 12.(5) EYVL L 239, 22.9.2000, s. 19.(6) EYVL L 176, 10.7.1999, s. 31.(7) EYVL L 176, 10.7.1999, s. 36.


title: Neuvoston päätös (EU) 2015/928, annettu 15 päivänä kesäkuuta 2015, Euroopan elin- ja työolojen kehittämissäätiön johtokunnan varsinaisen jäsenen ja varajäsenen nimittämisestä Liettuan osalta

text:
               17.6.2015

               FI

               Euroopan unionin virallinen lehti

               L 150/23

         NEUVOSTON PÄÄTÖS (EU) 2015/928,
   annettu 15 päivänä kesäkuuta 2015,
   Euroopan elin- ja työolojen kehittämissäätiön johtokunnan varsinaisen jäsenen ja varajäsenen nimittämisestä Liettuan osalta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan elin- ja työolojen kehittämissäätiön luomisesta 26 päivänä toukokuuta 1975 annetun neuvoston asetuksen (ETY) N:o 1365/75 (1) ja erityisesti sen 6 artiklan,
   ottaa huomioon jäsenvaltioiden hallitusten sekä työntekijä- ja työnantajajärjestöjen esittämät ehdokasluettelot,
   sekä katsoo seuraavaa:

               (1)

               Neuvosto nimitti 2 päivänä joulukuuta 2013 (2), 8 päivänä heinäkuuta 2014 (3) ja 18 päivänä marraskuuta 2014 (4) antamillaan päätöksillä Euroopan elin- ja työolojen kehittämissäätiön johtokunnan varsinaiset jäsenet ja varajäsenet toimikaudeksi, joka päättyy 30 päivänä marraskuuta 2016, lukuun ottamatta eräitä jäseniä.

               (2)

               Työnantajajärjestö BusinessEurope on esittänyt ehdokkaat kahteen avoinna olevaan paikkaan,

         ON HYVÄKSYNYT TÄMÄN PÄÄTÖKSEN:
   1 artikla
   Nimitetään seuraavat henkilöt Euroopan elin- ja työolojen kehittämissäätiön johtokunnan varsinaiseksi jäseneksi ja varajäseneksi 30 päivänä marraskuuta 2016 päättyväksi toimikaudeksi:
   III   TYÖNANTAJAJÄRJESTÖJEN EDUSTAJAT

               Maa

               Varsinainen jäsen

               Varajäsen

               Liettua

               Danukas ARLAUSKAS

               Vaidotas LEVICKIS

         2 artikla
   Neuvosto nimittää myöhemmin ne varsinaiset jäsenet ja varajäsenet, joita ei ole vielä nimetty.
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 15 päivänä kesäkuuta 2015.

            Neuvoston puolesta

            Puheenjohtaja

         Kaspars GERHARDS

      (1)  EYVL L 139, 30.5.1975, s. 1.

      (2)  Neuvoston päätös, annettu 2 päivänä joulukuuta 2013, Euroopan elin- ja työolojen kehittämissäätiön johtokunnan varsinaisten jäsenten ja varajäsenten nimittämisestä (EUVL C 358, 7.12.2013, s. 5).

      (3)  Neuvoston päätös 2014/462/EU, annettu 8 päivänä heinäkuuta 2014, Euroopan elin- ja työolojen kehittämissäätiön johtokunnan varsinaisten jäsenten ja varajäsenten nimittämisestä Unkarin osalta (EUVL L 209, 16.7.2014, s. 54).

      (4)  Neuvoston päätös, annettu 18 päivänä marraskuuta 2014, Euroopan elin- ja työolojen kehittämissäätiön johtokunnan varajäsenen nimittämisestä Maltan osalta (EUVL C 420, 22.11.2014, s. 4).


title: EFTAn valvontaviranomaisen päätös N:o 71/95/COL, tehty 5 päivänä heinäkuuta 1995, EFTAn valvontaviranomaisen työjärjestyksen muuttamisesta toisen kerran

text:
Avis juridique important

|

E1995C0071

Virallinen lehti nro L 218 , 14/09/1995 s. 0028 - 0028

EFTAN VALVONTAVIRANOMAISEN PÄÄTÖS N:o 71/95/COL,tehty 5 päivänä heinäkuuta 1995,EFTAn valvontaviranomaisen työjärjestyksen muuttamisesta toisen kerran EFTAN VALVONTAVIRANOMAINEN, jokaottaa huomioon EFTA-valtioiden sopimuksen valvontaviranomaisen ja tuomioistuimen perustamisesta, ja erityisesti sen 13 artiklan,ottaa huomioon EFTAn valvontaviranomaisen työjärjestyksen (1),sekä katsoo, ettätähän työjärjestykseen on tarpeen tehdä tiettyjä mukautuksia,ON TEHNYT TÄMÄN PÄÄTÖKSEN:1. Korvataan 2 artiklan ensimmäinen kohta seuraavasti:"Virallisten tehtävien hoidossa kollegiota avustaa viisi yksikköä, jotka ovat kolme osastoa, oikeus- ja toimeenpanoasioiden osasto ja hallinnollinen osasto".2. Korvataan 3 artiklan toisessa kohdassa sanat "oikeudellista osastoa" sanoilla "oikeus- ja toimeenpanoasioiden osastoa".3. Korvataan 10 artiklan ensimmäisessä kohdassa, 11 artiklan toisessa kohdassa, 17 artiklan ensimmäisessä kohdassa, 18 artiklan ensimmäisessä kohdassa ja 19 artiklassa ilmaisu "johtava sihteeri" ilmaisulla "oikeus- ja toimeenpanoasioiden osaston johtaja".4. Poistetaan 21 artiklasta sanat "tai johtavan sihteerin" ja sanat "ja johtavan sihteerin".5. Tätä päätöstä sovelletaan 1 päivästä heinäkuuta 1995.6. Tämä päätös, joka on todistusvoimainen englannin kielellä, julkaistaan Euroopan yhteisöjen virallisen lehden ETA-osastossa ja ETA-täydennysosassa.Tehty Brysselissä 5 päivänä heinäkuuta 1995.EFTAn valvontaviranomaisen puolestaKnut ALMESTADPuheenjohtaja(1) Viranomaisen hyväksymä 7 päivänä tammikuuta 1994, päätös N:o 1/94/COL; EYVL N:o L 113, 4.5.1994, s. 19; ETA-täydennysosa N:o 6, 4.5.1994 s. 1; muutettu päätöksellä N:o 18/95/COL.